9+1 τροφές που σε κάνουν πιο όμορφη | Athens Voice\n21.01.2014 | 17:34\n9+1 τροφές που σε κάνουν πιο όμορφη\nΜυστικά κρυμμένα στο ψυγείο σου\nΘες να αποκτήσεις υπέροχα μαλλιά και επιδερμίδα που αντανακλά υγεία; Τα μυστικά δεν βρίσκονται μόνο στο νεσεσέρ σου, αλλά και στο ψυγείο σου. Δες ποιες είναι οι 10 τροφές που θα σε κάνουν ακόμα πιο όμορφη και ετοιμάσου… να κάψεις καρδιές.\nΟι διαιτολόγοι λατρεύουν το γιαούρτι αφού είναι πλούσια πηγή πρωτεϊνών, σε χορταίνει και έχει υπέροχη γεύση. Επιπλέον, το γιαούρτι είναι πλούσιο σε αμινοξέα που θα σε βοηθήσουν να απαλλαχθείς από τους μαύρους κύκλους. Σκοπεύεις να ξενυχτήσεις; Φάε γιαούρτι στο πρωινό σου για να μειώσεις τα σημάδια του ξενυχτιού την επόμενη μέρα.\nΔεν είναι απλώς νόστιμα και χορταστικά σαν κύριο πιάτο ή συμπλήρωμα. Τα φασόλια και τα υπόλοιπα όσπρια είναι πλούσια σε πρωτεΐνες, σίδηρο και βιοτίνη που θα σου χαρίσουν δυνατά μαλλιά. Επιπλέον η έλλειψη βιοτίνης επηρεάζει αρνητικά τις κλειδώσεις, κάνοντάς τις εύθραυστες. Μην παραλείπεις λοιπόν να προσθέτεις όσπρια στην διατροφή σου, μέσα σε σαλάτες ή σαν κύριο πιάτο.\nΑν σκοπεύεις να πλησιάσεις σε «απόσταση αναπνοής» τον κούκλο στο πάρτι, πάρε ένα μπαστουνάκι σέλερι και κατάπληξέ τον. Ίσως δεν το γνωρίζεις αλλά το σέλερι σου χαρίζει καλύτερη αναπνοή. Αυτό συμβαίνει γιατί σε αναγκάζει να μασάς περισσότερο σε σχέση με άλλα λαχανικά όπως το καρότο και το αγγούρι. Και όσο περισσότερο μασάς, τόσο περισσότερο σάλιο παράγεται. Το σάλιο σκοτώνει τα βακτήρια στο στόμα που προκαλούν την άσχημη αναπνοή.\nΠέρα από το γεγονός ότι είναι δροσιστικές, οι ντομάτες διαθέτουν το αντιοξειδωτικό και αντιγηραντικό συστατικό λυκοπένιο. Αυτό όμως που πρέπει να ξέρεις, και είναι αντίθετο με τα όσα ξέραμε μέχρι τώρα, είναι ότι η συγκεκριμένη ουσία απορροφάται από τον οργανισμό μας ευκολότερα όταν είναι μαγειρεμένη ή έχει υποστεί επεξεργασία. Η κέτσαπ, ο πελτές ντομάτας ή μια μακαρονάδα με φρέσκια σάλτσα είναι ό,τι πρέπει για να προστατεύσεις την επιδερμίδα σου από τις εξωτερικές επιθέσεις ή να επιβραδύνεις την εμφάνιση ρυτίδων.\nΠολλές celebrities ορκίζονται ότι το μυστικό της ομορφιάς τους είναι ότι πίνουν πολύ νερό. Και μη μου πεις ότι δεν έχεις αμφισβητήσει τα λεγόμενά τους… σύμφωνα όμως με διατροφολόγους, το νερό συμβάλει πάρα πολύ στην λαμπερή ομορφιά μας. Αν ο οργανισμός σου είναι ενυδατωμένος, ο μεταβολισμός δουλεύει στο φουλ και εσύ δείχνεις κομψή και τονωμένη. Πίνε λοιπόν 8 ποτήρια την ημέρα. Θες και γεύση; Στάξε μες στο ποτήρι σου μερικές σταγόνες λεμονιού ή βαλέ μια φέτα από αγγούρι, ή ακόμη δοκίμασε το ανθρακούχο νερό με άρωμα μαστίχας.\nΠονηρούλα! Τώρα θα μάθεις πως τα στρείδια δεν είναι απλώς αφροδισιακά. Είναι πλούσια σε ψευδάργυρο και ο ψευδάργυρος ρυθμίζει την παραγωγή λιπαρότητας. Ένα δέρμα με ρυθμισμένη λιπαρότητα, είναι πολύ δύσκολο να παρουσιάσει ακμή. Και με καθαρό δέρμα, αισθάνεσαι περισσότερη αυτοπεποίθηση, σωστά;\nΗ περιεκτικότητά του σε αντιοξειδωτικά και βιταμίνη C βοηθά την καλή κυκλοφορία του αίματος. Και καλή κυκλοφορία του αίματος, σημαίνει και καλή όψη και φυσικά… έντονη ερωτική όρεξη και δραστηριότητα.\nΘεωρούνται σούπερ-τροφή για το καλό που κάνουν στο δέρμα σου καθώς είναι από τις πλουσιότερες πηγές αντιοξειδωτικών. Σε πρόσφατη έρευνα αναφέρεται ότι όσες γυναίκες λαμβάνουν αρκετή βιταμίνη C έχουν ξεχωριστό λαμπερό δέρμα. Μην παραλείπεις λοιπόν να προσθέτεις πιπεριές στη σαλάτα σου καθημερινά ή να μασουλάς μπαστουνάκια πιπεριάς σε κάθε ευκαιρία για να λάμπεις.\nΕτοιμάσου να γίνεις Βugs Βunny! Δεν χρειάζεται να ξανασυζητήσουμε πόσο κακό κάνει ο ήλιος στο δέρμα σου. Έχουμε κουραστεί ακόμα να ακούμε ότι η επιδερμίδα μας απειλείται από τις ακτίνες UV ακόμα και τις κρύες και συννεφιασμένες ημέρες του χειμώνα. Μαζί με το αντηλιακό σου, τα καρότα μπορούν να σε θωρακίσουν απέναντι στις βλαβερές ακτίνες του ήλιου. Η καροτίνη μειώνει την ευαισθησία του δέρματός σου στις ακτίνες UV και μειώνει τον ερεθισμό και το κοκκίνισμα που προκαλούν.\nΑυτό το νόστιμο ψάρι είναι τόσο πλούσιο σε Ωμέγα3 που θα σε βοηθήσει να καταπολεμήσεις το στρες και να έχεις καλή διάθεση. Ο ανθρώπινος οργανισμός δεν μπορεί να παράγει Ωμέγα3 από μόνος του γι’ αυτό είναι κρίσιμο να λαμβάνουμε ικανοποιητικές ποσότητες από αυτό από τις τροφές.


Ένωση Γονέων Αγ. Παρασκευής: Συντήρηση σχολείων στις διακοπές των Χριστουγέννων - Ενυπόγραφα\nΈνωση Γονέων Αγ. Παρασκευής: Συντήρηση σχολείων στις διακοπές των Χριστουγέννων\nΕΝΥΠΟΓΡΑΦΑ, Παρασκευή 22 Δεκεμβρίου 2017 - 16:22 0 3 min read\nΕνόψει των διακοπών των Χριστουγέννων, η Ένωση Συλλόγων Γονέων Σχολείων Αγίας Παρασκευής υπενθυμίζει στον δήμαρχο Γιάννη Σταθόπουλο τις απαραίτητες εργασίες που πρέπει να γίνουν στα σχολεία.\nΣε ανοιχτή επιστολή που απευθύνει το Διοικητικό Συμβούλιο της Ένωσης στον δήμαρχο τονίζει, επίσης, ότι η κάλυψη των αναγκών των σχολείων θα πρέπει να βρίσκεται σταθερά σε πρώτη προτεραιότητα, όπως σημειώνεται στο ακόλουθο κείμενο:\nΘέμα: Επισκευές και συντηρήσεις των σχολείων της πόλης\nΣε λίγες μέρες τα σχολεία θα κλείσουν για τις διακοπές των Χριστουγέννων.\nΗ περίοδος αυτή είναι σημαντική, καθώς είναι το διάστημα που μπορούν να γίνουν οι απαραίτητες επισκευές και συντηρήσεις στις σχολικές μονάδες. Ειδικά φέτος που δεν αξιοποιήθηκε αναλόγως η καλοκαιρινή περίοδος και οι εκκρεμείς εργασίες είναι αρκετές και έχουν να κάνουν με θέματα υγιεινής και ασφάλειας των παιδιών μας, θεωρούμε ότι το διάστημα αυτό, όχι απλά ενδείκνυται, αλλά είναι αναγκαίο και απαραίτητο να προχωρήσουν κάποιες εργασίες, ειδικά αυτές που δεν επηρεάζονται από τις καιρικές συνθήκες.\n1. Την ανακατασκευή των τουαλετών του 1ου και 5ου-11ου Δημοτικών. Ειδικά αυτό το έργο, δεν επηρεάζεται από τις καιρικές συνθήκες αφού εκτελείται εντός στεγασμένου χώρου και μπορεί με ασφάλεια να υλοποιηθεί εντός των Χριστουγέννων. Nα θυμίσουμε δε, ότι στην τελευταία μας συνάντηση υπήρξε η δέσμευση από την πλευρά σας ότι θα γίνει κάθε δυνατή προσπάθεια να προχωρήσουν οι τουαλέτες του 1ου Δημοτικού τα Χριστούγεννα και του 5ου-11ου το Πάσχα.\n4. Θεωρούμε δεδομένο ότι οι μικροεργασίες που έχουν προγραμματιστεί να γίνουν από την Αυτεπιστασία του Δήμου κατά την περίοδο των Χριστουγέννων θα προχωρήσουν κανονικά.\nΕπίσης στο αμέσως επόμενο διάστημα:\n5. Αναμένουμε το οριστικό κλείσιμο της εργολαβίας του 2016 η οποία έχει καθυστερήσει αρκετά (έπρεπε να έχει κλείσει όπως μας είχατε ενημερώσει μέσα στον Νοέμβριο) και τη δημοπράτηση της νέας εργολαβίας του 2018 εντός του Φεβρουαρίου 2018 ώστε να μπορούμε να ελπίζουμε ότι δεν θα χαθεί και το καλοκαίρι του 2018.\nΤα σχολεία είναι ζωντανοί οργανισμοί και χρειάζονται την καθημερινή φροντίδα και έγνοια μας. Η σημερινή δημοτική Αρχή στην αρχή της θητείας της φάνηκε να αναγνωρίζει τις ανάγκες συντήρησης και επισκευών των σχολείων και ξεκίνησε οργανωμένα και με αποφασιστικότητα να προχωρά στην επίλυση χρόνιων προβλημάτων των σχολείων. Απέδειξε ότι είχε την πολιτική βούληση να ασχοληθεί σοβαρά με τα σχολεία ξεπερνώντας αγκυλώσεις και αντικειμενικές δυσκολίες και μας επέτρεψε να ελπίζουμε σε πραγματική «μεταμόρφωση» των σχολικών κτηρίων. Αυτή η δυναμική όμως των δύο προηγούμενων χρόνων φαίνεται να έχει χαθεί. Φαίνεται ότι τα σχολεία δεν βρίσκονται πλέον σε πρώτη προτεραιότητα για τον Δήμο της Αγ. Παρασκευής.\nΗ Ένωση κρούει τον κώδωνα κινδύνου. Τα σχολεία πρέπει να εμπνέουν και να προσελκύουν τα παιδιά, πρέπει να είναι ασφαλή, όμορφα, εξοπλισμένα και σύγχρονα και να λειτουργούν σαν φάροι γνώσης και πολιτισμού για τις νέες γενιές. Για να γίνουν αυτά θα πρέπει τα σχολεία να έρθουν πάλι σε προτεραιότητα και να τα αντιμετωπίζουμε με την «έγνοια και σοβαρότητα» που τους αξίζει.\nTags #Γιάννης Σταθόπουλος #Ένωση Συλλόγων Γονέων Σχολείων Αγίας Παρασκευής #Επισκευές - συντηρήσεις σχολείων\n8 αναπηρικά αμαξίδια από τη Ρ. Δούρου στην Εταιρεία «Πόρτα Ανοιχτή»\nΑναβάλλεται η συναυλία της Καμεράτα στο Πεδίο του Άρεως


Nonews-NEWS: Τηλεόραση και διαφημιστική πίτα, σεζόν '21-'22…\nΤηλεόραση και διαφημιστική πίτα, σεζόν '21-'22…\nΗ ποδοσφαιροποίηση των επιδόσεων των τηλεοπτικών σταθμών δεν είναι σημερινό φαινόμενο. Έχει τις ρίζες της στην πρώτη δεκαετία του νέου αιώνα. Την προκαλέσαμε τα στελέχη των καναλιών, με τα δελτία τύπου, στα οποία κομπάζαμε για τις υψηλές τηλεθεάσεις των διαφόρων εκπομπών. Η διαφορά με την σημερινή κατάσταση ήταν ότι τα δελτία τύπου δεν αφορούσαν ευκαιριακές, αλλά διαρκείς... τηλεθεάσεις και επίσης η κατάταξη των σταθμών ανάλογα με την τηλεθέασή τους δεν άλλαζε δραματικά μήνα με τον μήνα, χρόνο με τον χρόνο, Mega και Antenna εναλλάσσονταν στην πρώτη θέση με διαφορά ασφαλείας από Star, ΣΚΑΪ και Alpha, οι οποίοι διεκδικούσαν την τρίτη θέση.\nΤα μερίδα στην δαπάνη, στα διαφημιστικά έσοδα, ήταν επίσης σε σημαντικό βαθμό παγιωμένα. Και εκεί Mega και Antenna κυριαρχούσαν, με τον εμπορικό Star να ακολουθεί και τους Alpha και ΣΚΑΪ να παλεύουν για ό,τι περίσσευε. Κάθε κανάλι είχε σαφές προφίλ που το διαφοροποιούσε από τον ανταγωνισμό. Τα συνολικά διαφημιστικά έσοδα ήταν αρκετά, πάνω από 750 εκατ. ευρώ ετήσια, κάποιοι σταθμοί ήταν ζημιογόνοι, ο κλάδος όμως είχε θετικό πρόσημο. Τα συνολικά έσοδα ήταν μεγαλύτερα από τα συνολικά έξοδα του κλάδου. Ο νικητής κάθε χρονιάς ήταν αυτός που είχε τα μεγαλύτερα κέρδη.\nΔυο δεκαετίες μετά, το τοπίο είναι πολύ διαφορετικό. Η οικονομική κρίση μείωσε τα διαφημιστικά έσοδα του κλάδου δραματικά, έπεσαν κάποιες χρονιές κάτω από τα 200 εκατ. ευρώ, πτώση άνω του 70% σε σχέση με το peak της δεκαετίας του 2000. Ο κλάδος έγινε πλέον ζημιογόνος, κανένας σταθμός δεν ήταν πλέον κερδοφόρος. Πρώτο θύμα ήταν το κραταιό Mega των εκδοτών το οποίο φαλίρισε, προκαλώντας σοκ σε επαγγελματίες και κοινό. Μέσα σε όλα αυτά η κυβέρνηση του ΣΥΡΙΖΑ αποφάσισε να «κανονικοποιήσει» το τηλεοπτικό τοπίο, προκήρυξε τον πρώτο, τραγικό, διαγωνισμό, προκήρυξε και δεύτερο, από τον οποίο προέκυψε το σημερινό μείγμα καναλιών.\nAntenna, Star, ΣΚΑΪ, Alpha και Open διεκδίκησαν και πήραν τις πέντε από τις εφτά άδειες, ένα χρόνο αργότερα το Mega, με νέα πλέον ιδιοκτησία, πήρε την έκτη. Οι έξι αυτοί «παίκτες» ρίχτηκαν στην αρένα για να διεκδικήσουν τα 240 (πλέον) εκατ. ευρώ ετήσια έσοδα. Η κατάταξη στις θεαματικότητες άλλαξε. Αρχικά ο ΣΚΑΪ και κατόπιν το Star κατάφεραν να αυξήσουν την τηλεθέαση σε βάρος του Antenna κυρίως και δευτερευόντως του Alpha. To Open, στην πρώτη του χρονιά δεν απειλούσε, το ίδιο και το Mega στην δική του πρώτη χρονιά το ίδιο. Η μάχη είχε ξεκινήσει όμως.\nΗ φετινή σαιζόν ξεκίνησε με πέντε κανάλια να διεκδικούν την πρώτη θέση, με το Open να έχει ρίξει λευκή πετσέτα, για άγνωστους μέχρι στιγμής λόγους. Μεγάλες προγραμματικές επενδύσεις, σημαντικές μεταγραφές, εντυπωσιακές εγγραφές (Μενεγάκη), πρόωροι πανηγυρισμοί, πρώιμες στεναχώριες. Κινήσεις που δεν δικαιολογούνται επιχειρηματικά από τα προβλεπόμενα για το ‘21-‘22 διαφημιστικά έσοδα, αλλά οι οποίες ικανοποιούν τους τηλεθεατές με την μεγάλη ποικιλία αλλά, για πρώτη φορά μετά από χρόνια (εξαίρεση οι «Μέλισσες»), την στροφή κάποιων σταθμών σε ποιοτικότερα προγράμματα.\nΤα πρώτα ασφαλή συμπεράσματα για τις αποδόσεις εκπομπών και σταθμών δεν μπορούν να βγουν πριν τον Νοέμβριο, αν η τηλεόραση μπορούσε να παρομοιαστεί με αγώνισμα στίβου, σίγουρα θα της ταίριαζε η παρατεταμένη ταχύτητα και όχι τα σπριντ. Βέβαια κάθε καλοκαίρι, με βάση τα trailers, τις περιγραφές εκπομπών και τα ονόματα των παρουσιαστών, οι εκτιμήσεις και τα στοιχήματα δίνουν και παίρνουν. Στις αρχές του φετινού καλοκαιριού οι εκτιμήσεις των ανθρώπων της αγοράς ήταν ότι το Mega θα περάσει τον Alpha για την τέταρτη θέση και ότι η πρωτιά θα κρινόταν μεταξύ των υπολοίπων τριών. Όλοι συμφωνούσαν ότι το Open δεν θα παίξει σημαντικό ρόλο έχοντας καπαρώσει την έκτη θέση.\nΤα πρώτα δείγματα είναι διαφορετικά. Το Mega δεν θα αρκεστεί στην τετάρτη θέση, θα παλέψει για την τριάδα. Τη στιγμή που γράφονται αυτές οι γραμμές είναι άνετα πρώτο. Με δεύτερο τον Alpha, ο οποίος παρουσίασε την πρώτη bona fide επιτυχία της χρονιάς, με το σήριαλ Σασμός. Η αρνητική έναρξη της χρονιάς ανήκει στον ΣΚΑΪ. Το prime time του έχει πρόβλημα, το Top Chef κυρίως αλλά και το Big brother (το οποίο όμως παραδοσιακά χτίζει με την πάροδο του χρόνου) σημειώνουν απογοητευτικές θεαματικότητες. Μένει το Voice ως ελπίδα για ανάκαμψη.\nΤο Star ακολούθησε την πεπατημένη του, τα προγράμματα του δείχνουν κόπωση, αλλά όχι σημαντική. Μεγάλη απορία προκάλεσε η απόφαση του Antenna να εγκαταλείψει την μυθοπλασία στην ζώνη 9 με 10 του prime time και να επενδύσει εκεί σε μαγειρικό reality. Εκτός του ότι παραχώρησε τη κατ’εξοχήν ώρα μυθοπλασίας στον ανταγωνισμό, η επιλογή του είδους μοιάζει να είναι ατυχής, μια και φέτος υπάρχουν άλλα δυο παρεμφερή shows και τον Ιανουάριο έρχεται η κορυφή του είδους, το Master Chef.\nΑνεξαρτήτως όμως κατάταξης, το ερώτημα στο τηλεοπτικό πρωτάθλημα είναι το κατά πόσον τα συνολικά διαφημιστικά έσοδα αρκούν για να καλύψουν τις μεγάλες φετινές δαπάνες των καναλιών. Εάν ο αγώνας για την τηλεθέαση δεν έχει πρωταθλητή, με διαφορά από τον δεύτερο στην κατάταξη στο τέλος της χρονιάς, ο μεγάλος νικητής δεν θα είναι αυτός που θα έχει τα μεγαλύτερα κέρδη, αλλά αυτός που θα έχει τις μικρότερες ζημιές. Επειδή όμως η ελπίδα πεθαίνει τελευταία, όλοι ελπίζουμε ότι θα αυξηθεί σημαντικά η διαφημιστική δαπάνη και ότι η παρτίδα, σε κάποιο βαθμό, θα σωθεί…


AμεA - Άτομα με Αναπηρία - Δικαιώματα και Παροχές: 01/15/14\nΣενάριο που ξεπερνά κάθε φαντασία σκαρφίστηκε η 10χρονη Ουκρανή, για να κινήσει το ενδιαφέρον των γονιών της. Η 10χρονη που προκάλεσε αναστάτωση στην οικογένεια της και κινητοποίησε τις αρχές αλλά και τα μέσα μαζικής επικοινωνίας, ανακάλεσε την καταγγελία της, αναφέροντας αρχικά στην μητέρα της και μετέπειτα στους ανακριτές της υπόθεσης ότι η απόπειρα απαγωγής της, δεν ήταν παρά ένα δημιούργημα της φαντασίας της.\nΌπως η ίδια αποκάλυψε στην μητέρα της, οι δύο άντρες που υποτίθεται την απήγαγαν και στη συνέχεια την άφησαν ήταν ψέματα. Η μητέρα της μετέβηκε μαζί με την ίδια στα γραφεία του ΤΑΕ Λεμεσού, όπου ανέφεραν την ψεύτικη ιστορία που σκαρφίστηκε η 10χρονη. Η μητέρα υποστήριξε ότι η κόρη της είπε ψέματα για να κινήσει το ενδιαφέρον της ίδιας αλλά και του συζύγου της ,αφού μόλις πρόσφατα απέκτησαν δίδυμα παιδιά.\nΓια τους ανακριτές η υπόθεση θεωρείται λήξαν αφού προέβησαν και σε έρευνα κλειστού κυκλώματος από την περιοχή όπου η 10χρονη υποστήριξε ότι είχε απαχθεί.\nΣύμφωνα με την αστυνομία στο κλειστό κύκλωμα καταγράφεται η 10χρονη να στέκεται απλά στο πεζοδρόμιο έξω από το σχολείο της στην περιοχή Αγίου Ιωάννη. Δεν φαίνεται οποιοδήποτε άλλο πρόσωπο να την πλησιάζει.\nΣύμφωνα με πληροφορίες η 10χρονη θα παρακολουθείται από ψυχολόγο του γραφείου ευημερίας.\nΤο χαράτσι της ΔΕΗ καλούνται να πληρώσουν πάλι ιδιοκτήτες ακινήτων που εξόφλησαν τον λογαριασμό ρεύματος εκπρόθεσμα κι έτσι οι υπηρεσίες της ΔΕΗ βιάστηκε να τους συμπεριλάβει στις λίστες με τους οφειλέτες. Χιλιάδες άλλοι καλούνται να εξοφλήσουν τα «φέσια» που τους άφησαν οι ενοικιαστές τους.\nΣε δημόσια διαβούλευση τέθηκε το σχέδιο νόμου του Υπουργείου Διοικητικής Μεταρρύθμισης και Ηλεκτρονικής Διακυβέρνησης που περιλαμβάνει δέσμη σημαντικών διοικητικών απλουστεύσεων για πολίτες και επιχειρήσεις, εξορθολογισμό των δομών του Δημοσίου με κατάργηση 21 φορέων που δεν κρίνονται πια απαραίτητοι, καθώς και ουσιαστική αξιολόγηση των δημοσίων υπαλλήλων.\nΟι τρεις κυριότεροι φορείς είναι το Ταμείο Εθνικής Οδοποιίας (ΤΕΟ), το Εθνικό Ινστιτούτο Εργασίας και Ανθρώπινου Δυναμικού (ΕΙΕΑΔ) και η Ενοποίηση Αρχαιολογικών Χώρων Αθήνας Α.Ε. Με αυτό τον τρόπο, όπως επισημαίνει το υπουργείο Διοικητικής Μεταρρύθμισης, αντιμετωπίζεται η κωλυσιεργία σε φορείς που εδώ και καιρό έχουν εκπληρώσει την αποστολή τους, η αδιαφορία μπροστά σε προφανείς επικαλύψεις αρμοδιοτήτων και η σπατάλη δημόσιων πόρων.\nα. Έντεκα φορείς των οποίων η αποστολή και ο ρόλος μπορεί πλέον να ασκηθεί από κάποια υφιστάμενη δομή συνεκτικότερα.\nΕιδικότερα, σύμφωνα με το υπουργείο, καταργούνται ως αυτοτελή νομικά πρόσωπα ιδιωτικού δικαίου:\nΕπίσης, το νομοσχέδιο περιλαμβάνει μια πρώτη δέσμη σημαντικών διοικητικών απλουστεύσεων, που ενσωματώνουν και επεξεργασμένες προτάσεις του Υπουργείου Διοικητικής Μεταρρύθμισης και Ηλεκτρονικής Διακυβέρνησης. Οι σημαντικότερες είναι:\nΤέλος, το νομοσχέδιο εισάγει την ποσόστωση - τη συγκριτική δηλαδή αξιολόγηση στον προσδιορισμό των ανώτατων ποσοστών των δημοσίων υπαλλήλων ανά κλίμακα βαθμολογίας. Σκοπός της ρύθμισης αυτής είναι να αποδοθεί η βαρύνουσα σημασία που θα πρέπει να έχει κάθε σύστημα αξιολόγησης και να αρθούν οι στρεβλώσεις και η σημερινή απαξίωση.\nΠαρίστανε τον ανάπηρο - Συνελήφθη από την Ασφάλεια Θεσσαλονίκης.\nΜε καραμπίνα προσαρμοσμένη σε... πατερίτσα, κατηγορείται ότι λήστεψε υποκατάστημα τράπεζας, 56χρονος, ο οποίος συνελήφθη από την Ασφάλεια Θεσσαλονίκης.\nΣύμφωνα με την αστυνομία, παριστάνοντας τον ανάπηρο και με την απειλή καραμπίνας που είχε δέσει πάνω στην πατερίτσα, φέρεται ότι απέσπασε από τραπεζικό υποκατάστημα των Διαβατών το ποσό των 12.600 ευρώ.\nΓονείς, τα παιδιά των οποίων προχώρησαν σε αγορές μέσω εφαρμογών κινητών τηλεφώνων, θα αποζημιωθούν από την Apple.\nΗ εταιρεία θα βγάλει από τα ταμεία της 32,5 εκ. δολάρια, έπειτα από συμβιβασμό με την Ομοσπονδιακή Επιτροπή Εμπορίου των ΗΠΑ και τα χρήματα αυτά θα δοθούν σε άτυχους γονείς τα παιδιά των οποίων προχώρησαν σε αγορές.\nΕτικέτες αποζημίωση, άρθρα, Γενικά θέματα, λοιποί φορείς, τεχνολογία, υγεία\n«Έφυγε» σήμερα από τη ζωή, σε ηλικία 82 ετών, έπειτα από πολυετή μάχη με τον καρκίνο, η διακεκριμένη ψυχολόγος Μίκα Χαρίτου-Φατούρου, ομότιμη καθηγήτρια του τμήματος Ψυχολογίας στο Αριστοτέλειο Πανεπιστήμιο Θεσσαλονίκης.\nΗ σεξουαλική δραστηριότητα μπορεί να βοηθήσει τα κύτταρα του εγκεφάλου μας να αναπτυχθούν σύμφωνα με μια νέα έρευνα που έγινε σε ποντίκια.\nΕρευνητές στην Αμερική και τη Νότια Κορέα ανακάλυψαν ότι τα ποντίκια που είχαν σεξουαλική δραστηριότητα ανέπτυξαν ιδιαίτερα τη γνωστική τους λειτουργία. Οι ψυχολόγοι του πανεπιστημίου του Μέριλαντ διαπίστωσαν ότι το σεξ ενισχύει τη δημιουργία νευρώνων με αποτέλεσμα να βελτιώνεται η μνήμη και να καταπολεμάται το στρες. Μάλιστα, σύμφωνα με την έρευνα, όταν σταματά η σεξουαλική δραστηριότητα, χάνονται και οι βελτιώσεις.\nΟι επιστήμονες κατέληξαν στο συμπέρασμα ότι "η σεξουαλική αλληλεπίδραση θα μπορούσε να είναι χρήσιμη για τη ρύθμιση της λειτουργίας της μνήμης έναντι των δράσεων καταστολής του χρόνιου στρες".\n«Τον Μάιο του 2012 και ενώ φτιάχναμε βαλίτσες για την Αγγλία στη διάρκεια μίας εκδήλωσης δοκιμάσαμε γαλλική σαμπάνια με φύλλα βρώσιμου χρυσού. Και τότε μας ήρθε η ιδέα», τονίζει στη Voria.gro κ.Καρυπίδης. Η σύζυγος του Σταυρούλα Θεοδώρου κρατά από γενιά μελισσοκόμων με τη γραμμή... του μελιού να ξεκινάει από τον προπάππου της και να συνεχίζεται μέχρι τον πατέρα της. «Σκεφτήκαμε, λοιπόν, γιατί να μην συνδυάσουμε το ελληνικό θυμαρίσιο μέλι με τον βρώσιμο χρυσό», εξηγεί ο κ.Καρυπίδης.\nΑπίστευτη τροπή στην υπόθεση της 16χρονης Ye Meng Yuan.\nΤην καταγγελία έκανε μια 38χρονη.\nΠοινή 12 μηνών επιβλήθηκε στη 46χρονη.\nΤο ΑΠΘ είναι το πρώτο πανεπιστήμιο που διδάσκει δωρεάν την αλβανική γλώσσα.\nΤο δώρο της Ελλάδας στους αξιωματούχους της Ε.Ε.\nΠολιτικά ποιήματα του Κ. Π. Καβάφη και του Γιώργου Σεφέρη σε μια κομψή έκδοση που κυκλοφορεί σε τρεις γλώσσες θα είναι το δώρο της Ελλάδας στους πολιτικούς και στα μέλη των διπλωματικών αποστολών που θα επισκεφθούν τη χώρα μας στη διάρκεια της ελληνικής προεδρίας της Ευρωπαϊκής Ένωσης στο πρώτο εξάμηνο του 2014.\nΣύμφωνα με το tovima.gr, στον τόμο, ο οποίος στα ελληνικά θα είχε τον τίτλο «Η φωνή των ποιητών: Κ. Π. Καβάφης, Γιώργος Σεφέρης», ανθολογούνται ποιήματα των δύο κορυφαίων ελλήνων ποιητών του 20ού αιώνα σε δόκιμες μεταφράσεις τους στα αγγλικά, στα γαλλικά και στα γερμανικά. Η επιλογή των ποιημάτων, η εισαγωγή και οι σημειώσεις είναι του ποιητή, κριτικού και καθηγητή Θεωρίας και Κριτικής της Λογοτεχνίας του Πανεπιστημίου Αθηνών Νάσου Βαγενά.\nΟ τόμος περιλαμβάνει συνολικά 29 ποιήματα του Καβάφη και 31 ποιήματα του Σεφέρη. Στις καβαφικές επιλογές, στα γνωστά στο διεθνές κοινό ποιήματα «Περιμένοντας τους Βαρβάρους» και «Ιθάκη» προστίθενται η «Σατραπεία», οι «Αλεξανδρινοί βασιλείς», το «Για τον Αμμόνη, που πέθανε 29 ετών στα 610», το «Επιτύμβιον Αντιόχου, βασιλέως Κομμαγηνής», το «Εν δήμω της Μικράς Ασίας», το «Τέμεθος, Αντιοχεύς, 400 μ.Χ.», το «Στα 200 π.Χ.» κ.ά.\nΑπό την ποιητική παραγωγή του Σεφέρη έχουν επιλεγεί τα 24 ποιήματα του Μυθιστορήματος (1935), στα οποία προστίθενται ο «Τελευταίος σταθμός», ο «Βασιλιάς της Ασίνης», το «Επί ασπαλάθων» κ.ά.\nΣτην αγγλική έκδοση τα μεταφρασμένα ποιήματα των δύο ποιητών προέρχονται από τις εκδομένες μεταφράσεις των Έντμουντ Κίλι και Φίλιπ Σέραρντ. Για την έκδοση στα γαλλικά, χρησιμοποιήθηκε η μετάφραση του Καβάφη από τον γάλλο ποιητή Ντομινίκ Γκρανμόν και του Σεφέρη από τον Ζακ Λακαριέρ και την Εζερί Μαυράκη. Οι γερμανικές μεταφράσεις του Καβάφη είναι του Γιοργκ Σέφερ και του Σεφέρη του Χανς-Κρίστιαν Γκύντερ.\nΑφορά όσους πληρούν προϋποθέσεις διορισμού και δεν έχουν ενταχθεί στους πίνακες αναπληρωτών.\nΤην πρόταση κατέθεσε σήμερα ο Εμπορικός Σύλλογος.\nΠρόταση προς τα μέλη του να μην ανοίξουν την Κυριακή, 19 Ιανουαρίου, τα καταστήματα τους, κατέθεσε σήμερα ο Εμπορικός Σύλλογος Χανίων.\nΌπως χαρακτηριστικά αναφέρεται σε ανακοίνωση του συλλόγου, «το Διοικητικό Συμβούλιο μετά από συνεδρίασή του επιβεβαίωσε την πάγια θέση του για την μη διεύρυνση της κυριακάτικης λειτουργίας των καταστημάτων και κλείσιμο των καταστημάτων εκείνη την ημέρα».\nΣτην ίδια ανακοίνωση το Δ.Σ. καλεί όλους τους εμπόρους των Χανίων «να συνταχτούν με την απόφαση και να περιφρουρήσουν την κυριακάτικη αργία».\nΒραβείο καλύτερης παρουσίασης για την ομάδα του Εργαστηρίου Αναλυτικής Χημείας.\nΕτικέτες αει-τει, άρθρα, Γενικά θέματα, δημόσιο τομέα, εκπαίδευση, εργασία, λοιποί φορείς, τεχνολογία\nΚαταγγέλλουν αύξηση των κλοπών στα χωράφια τους.\nΤρεις δίκες πραγματοποιήθηκαν σήμερα στη Λάρισα.\nΑθώοι κρίθηκαν πολίτες που είχαν συμμετάσχει σε κινητοποιήσεις ανοίγματος διοδίων, από το Μονομελές Πλημμελειοδικείο Λάρισας.\nΑπό τις τέσσερις δίκες που ήταν προγραμματισμένες για σήμερα με συνολικά 39 κατηγορουμένους, έγιναν οι τρεις και αναβλήθηκε η μία, ενώ αθωώθηκαν περί τα 30 άτομα.\nΠροσπάθεια ανασύστασης της Πανελλήνιας Ένωσης Αναπληρωτών.\nΣτο κείμενό τους γίνεται αναφορά και στην καθυστέρηση της έναρξης της ενισχυτικής διδασκαλίας καθώς όπως αναφέρουν «το υπουργείο επίσης δεν είχε ούτε την πολιτική ευθιξία, ούτε την κοινωνική ευαισθησία να ξεκινήσει ακόμα και την ενισχυτική διδασκαλία στα γυμνάσια, παρ’ όλες τις υποσχέσεις των υπευθύνων του υπουργείου, ότι τάχα θα ξεκινούσε τον Οκτώβριο. Παράλληλα οι μηδενικοί διορισμοί εκπαιδευτικών, αποδεικνύουν πως η Παιδεία είναι η τελευταία προτεραιότητα της κυβέρνησης»\nΤέλος απευθύνουν κάλεσμα στους αναπληρωτές της δευτεροβάθμιας εκπαίδευσης ώστε να παραστούν την Παρασκευή 17-01-2014 στα γραφεία της ΟΛΜΕ (Κορνάρου 12 ) και ώρα 6 το απόγευμα, προκειμένου να συμφωνήσουν στα οργανωτικά πλαίσια της νέας Π.Ε.Α.\nΉταν κατηγορούμενος για το αδίκημα της σωματικής βλάβης από αμέλεια.\nΕτικέτες αποζημίωση, άρθρα, Γενικά θέματα, δημόσιο τομέα, εργασία, λοιποί φορείς, υγεία\nΘύμα μία 51χρονη από τη Δανία.\nΜία τουρίστρια 51 ετών από τη Δανία έπεσε θύμα ομαδικού βιασμού και ληστείας στην πρωτεύουσα της Ινδίας, σύμφωνα με αξιωματούχους και σημερινά δημοσιεύματα.


Επιστροφή στη (νέα) Κανονικότητα - ΝΕΑ -intertrans\nΜε τη σταδιακή επιστροφή στη νέα κανονικότητα, είναι ευκαιρία για μία αποτίμηση, ώστε η κρίση πραγματικά να αποτελέσει και ευκαιρία για βελτίωση.\nΟι οδικές μεταφορές δέχθηκαν ισχυρό πλήγμα στην Ευρώπη και οι εταιρείες έπρεπε να προσαρμοσθούν κατάλληλα στα νέα δεδομένα ώστε να ελαχιστοποιήσουν την αρνητική επίδραση στους πελάτες τους. Οι καθυστερήσεις στα σύνορα και οι διαφορετικές συνθήκες που επικρατούσαν σε κάθε χώρα δημιούργησαν συνθήκες πρωτόγνωρες για τα ευρωπαϊκά δεδομένα. Σήμερα η κατάσταση έχει πλέον επανέλθει στα προ κορωνοϊού επίπεδα στα σύνορα και η ταχύτητα διέλευσης και εξυπηρέτησης είναι η συνήθης.\nΣε όλη τη διάρκεια της κρίσης, η Ιntertrans δε σταμάτησε ούτε μία στιγμή να πραγματοποιεί μεταφορές στην Ευρώπη, τηρώντας πάντα τις προδιαγραφές ασφαλείας στο έπακρο και λαμβάνοντας τις απαραίτητες προφυλάξεις για τους συνεργάτες μας αλλά και το κοινωνικό σύνολο.\nΒρισκόμαστε λοιπόν στη διάθεση των πελατών μας, παρέχοντας τις υπηρεσίες που έχετε συνηθίσει με την παροιμιώδη αξιοπιστία της Intertrans. Ένας σύγχρονος και αξιόπιστος στόλος οχημάτων, σε συνδυασμό και αγαστή συνεργασία με το εκτενές δίκτυο ανταποκριτών μας στην Ευρώπη είναι στην υπηρεσία σας για περισυλλογές και παραδόσεις groupage, τμηματικών και πλήρων φορτίων από:\nΓερμανία, Ολλανδία, Βέλγιο , Ιταλία, Γαλλία, Ισπανία, Αυστρία, Αγγλία, Πολωνία, Βουλγαρία\nΓερμανία, Ολλανδία, Βέλγιο, Αυστρία, Ιταλία , Γαλλία, Πολωνία και Βουλγαρία.\nΈτσι, εντός ή εκτός κρίσης, η Ιntertrans παραμένει η μία σταθερά στις οδικές μεταφορές εντός Ευρώπης !


12 φυσικές θεραπείες για να αντιμετωπίσετε τις λοιμώξεις του ουροποιητικού (ουρολοίμωξη) - Ο Δρόμος για την Θεραπεία\nΟι λοιμώξεις του ουροποιητικού συστήματος (ουρολοίμωξη) είναι μερικές από τις πιο συχνές βακτηριακές λοιμώξεις στις γυναίκες, που αποτελούν σχεδόν το 25% όλων των λοιμώξεων.\nΠερισσότερο από το 50% των γυναικών θα εμφανίσουν λοίμωξη του ουροποιητικού στη διάρκεια της ζωής τους. Τα βακτήρια έχουν γίνει ανθεκτικά στα αντιβιοτικά, η πιο συνηθισμένη συμβατική θεραπεία, και οι επαναλαμβανόμενες λοιμώξεις προκαλούν μεγάλη ανησυχία.\nΓια αυτόν τον λόγο, είναι σημαντικό να χρησιμοποιείτε φυσικές θεραπείες για τις ουρολοιμώξεις, οι οποίες εξαλείφουν πλήρως τα βακτήρια και μειώνουν τον κίνδυνο εμφάνισης επαναλαμβανόμενων λοιμώξεων του ουροποιητικού συστήματος.\n12 φυσικές θεραπείες για τις λοιμώξεις του ουροποιητικού\nΗ κατανάλωση νερού ή υγρών κατά την διάρκεια της ημέρας, βοηθάει στην απομάκρυνση των βακτηρίων, από το ουροποιητικό σύστημα.\nΜια μελέτη που διεξήχθη το 2013, η οποία πραγματοποιήθηκε στο Νοτιοδυτικό Ιατρικό Κέντρο του Πανεπιστημίου του Τέξας στο Ντάλας, διαπίστωσε ότι η χρόνια χαμηλή πρόσληψη υγρών ενδέχεται να είναι ένας σημαντικός παράγοντας στην παθογένεση των λοιμώξεων του ουροποιητικού συστήματος, ένας από τους πολλούς λόγους για να παραμείνετε ενυδατωμένοι.\nΠίνετε τουλάχιστον ένα ποτήρι νερό, σε κάθε γεύμα και σνακ της ημέρας, για να απομακρύνετε τα βακτήρια που μπορεί να οδηγήσουν σε μόλυνση.\nΝα ουρείτε συχνά\nΗ συχνή ούρηση διασφαλίζει ότι τα βακτήρια δεν αναπτύσσονται στα ούρα, τα οποία παραμένουν στην ουροδόχο κύστη.\nΕίναι επίσης σημαντικό να ουρείτε αμέσως μετά τη σεξουαλική επαφή, για να απομακρύνετε τα βακτήρια που ενδέχεται να έχουν εισέλθει στην ουρήθρα.\nΜελέτες έχουν δείξει ότι το να κρατάτε τα ούρα σας για μεγάλο χρονικό διάστημα επιτρέπει στα βακτηρίδια να πολλαπλασιαστούν εντός του ουροποιητικού συστήματος, με αποτέλεσμα τη μόλυνση του.\nΔιατηρείστε την περιοχή καθαρή και στεγνή\nΟι γυναίκες πρέπει να σκουπίζονται από μπροστά προς τα πίσω, ειδικά μετά από την εντερική κίνηση. Αυτό διασφαλίζει ότι τα βακτήρια δεν εισέρχονται στην ουρήθρα.\nΕίναι επίσης σημαντικό να φοράτε χαλαρά ρούχα και εσώρουχα, ώστε ο αέρας να διατηρεί την ουρήθρα στεγνή. Πρέπει να αποφεύγετε να φοράτε στενά τζιν ή ρούχα π.χ από νάιλον, ώστε να μην δημιουργηθεί υγρασία, η οποία ευνοεί την ανάπτυξη των βακτηρίων.\nΑποφύγετε τη χρήση σπερματοκτόνων\nΤα σπερματοκτόνα αυξάνουν τον ερεθισμό και εννοούν την ανάπτυξη βακτηρίων. Επιλέξτε λιπαντικά προφυλακτικά που δεν περιέχουν σπερματοκτόνα.\nΜια προοπτική μελέτη που διεξήχθη το 1996, η οποία δημοσιεύθηκε στο New England Journal of Medicine, δείχνει ότι μεταξύ των σεξουαλικά ενεργών νεαρών γυναικών, η συχνότητα εμφάνισης την λοίμωξης του ουροποιητικού είναι μεγάλη και συσχετίζεται με την πρόσφατη χρήση ενός διαφράγματος με σπερματοκτόνο, χωρίς να παίζει ρόλο η πρόσφατη σεξουαλική επαφή.\nΜία από τις πιο υποσχόμενες φυσικές θεραπείες για την λοίμωξη του ουροποιητικού, κυρίως των επαναλαμβανόμενων λοιμώξεων, λόγω της βακτηριακής αντίστασης, είναι τα προβιοτικά.\nΈρευνα που δημοσιεύθηκε στο Ινδικό περιοδικό Ουρολογίας εξηγεί ότι η φυσιολογική βακτηριακή χλωρίδα είναι ζωτικής σημασίας για την πρόληψη της υπερβολικής ανάπτυξης μικροοργανισμών που οδηγούν σε ασθένειες. Η χρήση αντιβιοτικών καταστρέφει την ωφέλιμη βακτηριακή χλωρίδα και τα παθογόνα βακτήρια αναπτύσσονται υπερβολικά σε εσωτερικές και εξωτερικές επιφάνειες.\nΤα προβιοτικά βοηθούν στην υποστήριξη της φυσιολογικής χλωρίδας του ανθρώπινου σώματος. Η κατανάλωση τροφίμων που έχουν υποστεί ζύμωση βοηθά στην αποκατάσταση της φυσικής χλωρίδας του σώματος και στον επαναποικισμό της κύστης με χρήσιμα βακτήρια Μερικά από τα πιο υγιεινά τρόφιμα που έχουν υποστεί ζύμωση είναι το κεφίρ, το kimchi, το γιαούρτι με προβιοτικά, το ακατέργαστο τυρί, το λάχανο τουρσί (sauerkraut) και η κομπούχα (kombucha).\nΜερικές μελέτες δείχνουν ότι ο χυμός κράνμπερι μπορεί να μειώσει τον αριθμό των ουρολοιμώξεων, που αναπτύσσει ένα άτομο σε διάστημα 12 μηνών, ιδιαίτερα σε γυναίκες με επαναλαμβανόμενες (υποτροπιάζουσες) ουρολοιμώξεις.\nΠαρόλο που υπάρχουν περιορισμένα ή μεικτά στοιχεία σχετικά με την ικανότητα του κράνμπερι να διαχειριστεί τα συμπτώματα των λοιμώξεων του ουροποιητικού, υπάρχουν ενδείξεις ότι μπορεί να χρησιμοποιηθεί ως προληπτικό μέσο.\nΜελέτες σε ζώα δείχνουν ότι τα προϊόντα που περιέχουν κράνμπερι φαίνεται να λειτουργούν, καθώς αναστέλλουν την ανάπτυξη και τον αποικισμό βακτηρίων που προκαλούν λοίμωξη, συμπεριλαμβανομένου του E. coli, του πιο κοινού βακτηρίου που παρατηρείται σε λοιμώξεις του ουροποιητικού συστήματος.\nΗ Allicin (αλικίνη) είναι το πιο δραστικό συστατικό του φρέσκου θρυμματισμένου και ακατέργαστου σκόρδου, η οποία έχει πολλές αντιμικροβιακές ιδιότητες. Στην καθαρή του μορφή, η αλικίνη έχει βρεθεί ότι εμφανίζει αντιβακτηριακή δραστικότητα έναντι ενός ευρέος φάσματος βακτηρίων, συμπεριλαμβανομένων των στελεχών του Ε. Coli. που αντιστέκονται σε πολλά φάρμακα.\nΕπίσης, το σκόρδο έχει αντιμυκητιασικές ιδιότητες, ιδιαίτερα έναντι του candida albicans, που προκαλεί μόλυνση από ζυμομύκητα.\nΗ D-μαννόζη είναι ένα είδος ζάχαρης που σχετίζεται με τη γλυκόζη.\nΑποτελεί φυσική θεραπεία για την λοίμωξη του ουροποιητικού, επειδή μπορεί να αποτρέψει ορισμένα βακτήρια να κολλήσουν στα τοιχώματα του ουροποιητικού συστήματος.\nΜια μελέτη που διεξήχθη το 2014 και δημοσιεύθηκε στο περιοδικό «World Journal of Urology» εξέτασε εάν η σκόνη D-μαννόζης είναι αποτελεσματική για την πρόληψη των επαναλαμβανόμενων λοιμώξεων του ουροποιητικού συστήματος.\nΣτη μελέτη, 308 γυναίκες με ιστορικό επαναλαμβανόμενων λοιμώξεων του ουροποιητικού συστήματος, χωρίστηκαν σε τρεις ομάδες. Η μία ομάδα έλαβε σκόνη D-μαννόζης σε νερό για έξι μήνες, η δεύτερη έλαβε καθημερινά νιτροφουραντοΐνη (αντιβιοτικό) και η τρίτη δεν έλαβε θεραπεία.\nΣυνολικά, 98 ασθενείς είχαν επαναλαμβανόμενες (υποτροπιάζουσες) λοιμώξεις του ουροποιητικού: 15 στην ομάδα της D-μαννόζης, 21 στην ομάδα της νιτροφουραντοΐνης και 62 στην ομάδα που δεν έλαβαν θεραπεία.\nΗ σκόνη D-μαννόζης μείωσε σημαντικά τον κίνδυνο επαναλαμβανόμενων λοιμώξεων του ουροποιητικού, και οι ασθενείς στην ομάδα της D-μαννόζης είχαν σημαντικά χαμηλότερο κίνδυνο παρενεργειών σε σύγκριση με τους ασθενείς στην ομάδα της νιτροφουραντοΐνης.\nΗ βιταμίνη C κάνει τα ούρα πιο όξινα, αναστέλλει την ανάπτυξη του E.coli και ενισχύει την ανοσολογική λειτουργία.\nΜια μελέτη που διεξήχθη το 2007 αξιολόγησε το ρόλο που παίζει η καθημερινή πρόσληψη 100 mg βιταμίνης C στη θεραπεία ουρολοίμωξης κατά τη διάρκεια της εγκυμοσύνης. Οι ερευνητές διαπίστωσαν ότι η θεραπεία με βιταμίνη C, για περίοδο τριών μηνών, μείωσε τις λοιμώξεις των ούρων, βελτιώνοντας το επίπεδο υγείας των γυναικών που κυοφορούν.\nΈλαιο γαρίφαλου (Clove oil)\nΈρευνα που δημοσιεύθηκε στο «Phytotherapy Research» δείχνει ότι το γαρίφαλο έχει αντιμικροβιακή, αντιμυκητιακή και αντιϊκή δράση.\nΈνα άλλο πλεονέκτημα του γαρίφαλου είναι ότι διαθέτει αντιφλεγμονώδεις ιδιότητες και χρησιμοποιείται για την ανακούφιση του πόνου.\nΤο γαρίφαλο μπορείτε να το λαμβάνεται εσωτερικά για 2 εβδομάδες, αλλά υπό την επίβλεψη κάποιου ειδικού.\nΈλαιο Μύρου (Myrrh oil)\nΑρκετές μελέτες σε ανθρώπους και ζώα δείχνουν ότι το έλαιο μύρου έχει αντιβακτηριακές, αντιμυκητιασικές και αντιπαρασιτικές ιδιότητες. Ιστορικά, έχει χρησιμοποιηθεί στη θεραπεία πληγών και στην πρόληψη λοιμώξεων.\nΜπορείτε να το εφαρμόσετε τοπικά με μια ζεστή ή κρύα κομπρέσα ή να το αλείψετε στο δέρμα. Να είστε προσεκτικοί όταν χρησιμοποιείτε μύρο εσωτερικά. Χρησιμοποιήσετε ένα αγνό, υψηλής ποιότητας προϊόν, υπό την επίβλεψη ενός ειδικού.\nΈλαιο ρίγανης (Oregano oil)\nΜια μελέτη που διεξήχθη το 2012, αξιολόγησε την αντιβακτηριακή δράση του ελαίου ρίγανης. Οι ερευνητές διαπίστωσαν ότι η ρίγανη ήταν δραστική έναντι όλων των κλινικών στελεχών βακτηρίων που εκλεχθήκαν και ανέστειλε με επιτυχία την ανάπτυξη του E. coli, το βακτήριο που παρατηρείται συχνότερα σε λοιμώξεις του ουροποιητικού.\nΟι ερευνητές πιστεύουν ότι το αιθέριο έλαιο ρίγανης μπορεί να χρησιμοποιηθεί ως εναλλακτική αντιβακτηριακή θεραπεία για την ενίσχυση της θεραπευτικής διαδικασίας σε βακτηριακές λοιμώξεις και είναι ένα αποτελεσματικό μέσο για την πρόληψη της ανάπτυξης στελεχών ανθεκτικών στα αντιβιοτικά.\nΣτην πραγματικότητα, τα οφέλη από το έλαιο ρίγανης μπορεί να είναι ανώτερα από τα συνταγογραφούμενα φάρμακα, επειδή η ρίγανη δεν προκαλεί μικροβιακή αντίσταση στα αντιβιοτικά και δεν έχει επιβλαβείς παρενέργειες.\nΌταν λαμβάνετε λάδι ρίγανης εσωτερικά, ανακατέψτε το με νερό ή έλαιο καρύδας. Μην λαμβάνετε έλαιο ρίγανης για περισσότερο από δύο εβδομάδες και πάντα υπό την καθοδήγηση ενός ειδικού.\nΠαρόλο που αυτές οι φυσικές θεραπείες για τις λοιμώξεις του ουροποιητικού, έχουν μελετηθεί και αποδειχτεί ότι είναι αποτελεσματικές, είναι σημαντικό να τις εφαρμόζετε πάντα υπό την καθοδήγηση ενός ειδικού.\nΟι φυσικές θεραπείες πρέπει να εμφανίζουν θεραπευτικά αποτελέσματα, σε διάστημα 2-3 ημερών. Σε διαφορετική περίπτωση πρέπει να απευθυνθείτε σε γιατρό, για να βεβαιωθείτε ότι δεν υπάρχουν επιπλοκές.\nΗ λοίμωξη του ουροποιητικού συστήματος (ουρολοίμωξη), προκαλείται από οργανισμούς που είναι πολύ μικροί για να γίνουν αντιληπτοί χωρίς μικροσκόπιο, συμπεριλαμβανομένων των μυκήτων, ιών και βακτηρίων.\nΠαρά τις πολλές φυσικές άμυνες του οργανισμού, ορισμένα βακτήρια έχουν τη δυνατότητα να προσκολλώνται στην επένδυση του ουροποιητικού συστήματος και να «αποικούν» στην ουρήθρα, στην ουροδόχο κύστη και στα νεφρά.\nΗ πλειονότητα των περιπτώσεων των λοιμώξεων του ουροποιητικού προκαλείται από το βακτήριο E. Coli, που μπορεί να ζήσει στο έντερο και στις κολπικές κοιλότητες, γύρω από το άνοιγμα της ουρήθρας και στο ουροποιητικό σύστημα.\nΆλλα σημαντικά παθογόνα που μπορούν να προκαλέσουν ουρολοίμωξη είναι τα Proteus mirabilis, Staphylococcus saprophyticus, Staphylococcus epidermidis και Klebsiella pneumonia.\nΣε ασθενείς με διαβήτη, είναι πιο συχνές οι λοιμώξεις από στρεπτόκοκκο Klebsiella και ομάδα Β.\nΟι λοιμώξεις από ψευδομονάδα είναι πιο συχνές σε ασθενείς που έχουν καθετήρα για μεγάλο χρονικό διάστημα (μήνες ή μονίμως).\nΟι λοιμώξεις του ουροποιητικού συστήματος είναι εξαιρετικά συχνές, ειδικά σε σεξουαλικά ενεργές γυναίκες ηλικίας 18 έως 24 ετών. Παρόλο που μια ουρολοίμωξη δεν είναι συνήθως περίπλοκη ή απειλητική για τη ζωή, προκαλεί πόνο και ταλαιπωρία και επηρεάζει αρνητικά την ποιότητα ζωής του ασθενή.\nαίσθημα καύσου στην ουροδόχο κύστη ή στην ουρήθρα κατά την ούρηση\nμια ισχυρή, συχνή επιθυμία για ούρηση, αλλά η ποσότητα των ούρων είναι μικρή\nούρα χρώματος κόκκινου ή έντονου ροζ (σημάδι αίματος στα ούρα)\nούρα που μυρίζουν\nσύγχυση ή παραλήρημα (σε ηλικιωμένους ασθενείς).\nΣυνήθως η ουρολοίμωξη είναι υποχωρεί εντός 2-3 ημερών από τη θεραπεία.\nΟι πιο σοβαρές περιπτώσεις, που παρατηρούνται μερικές φορές στους ηλικιωμένους, άτομα με κατασταλμένο ανοσοποιητικό σύστημα ή οι έγκυες γυναίκες, χρειάζονται αντιβιοτικά.\nΥπάρχουν διάφοροι παράγοντες κινδύνου που αυξάνουν την πιθανότητα εμφάνισης λοιμώξεων του ουροποιητικού συστήματος. Αυτοί οι παράγοντες κινδύνου και οι ομάδες υψηλού κινδύνου είναι:\nάτομα με κατασταλμένο ανοσοποιητικό σύστημα\nΜια μεγάλη πρόκληση των λοιμώξεων του ουροποιητικού είναι ότι τείνουν να επανεμφανιστούν. Οι επαναλαμβανόμενες λοιμώξεις προκαλούνται κυρίως από την επαναμόλυνση από το ίδιο παθογόνο. Με κάθε λοίμωξη του ουροποιητικού (ουρολοίμωξη), αυξάνεται ο κίνδυνος να συνεχίσει μια γυναίκα να έχει επαναλαμβανόμενες λοιμώξεις. Η έρευνα δείχνει ότι μετά την πρώτη ουρολοίμωξη, μία στις πέντε γυναίκες θα αναπτύξει άλλη μία, εντός 6 μηνών.\nΣυγγραφέας άρθρου: Christine Ruggeri, CHHC, Natural health expert, Ειδική στην διατροφή, Συγγραφέας\nΜετάφραση/απόδοση από το www.dromostherapeia.gr, με πληροφορίες από το Dr Axe\nΠερισσότερα σε αυτή την κατηγορία: « Πώς να απαλλαγείτε φυσικά από τον έρπητα\tΑντιμετωπίστε το γλαύκωμα με φυσικές θεραπείες »


Instant Camera Fujifilm Instax Mini 70 - Κίτρινο | Multirama.gr\nCamera Fujifilm Instax Mini 70 Κίτρινο\nΕκτύπωσε στην στιγμή τις φωτογραφίες σου με την camera Fujifilm Instax Mini 70 και κράτησε στα χέρια σου τις πιο όμορφες στιγμές! Μπορείς να την έχεις πάντα και παντού μαζί σου και τέλος οι βαρετές ημέρες.\nΤράβηξε φωτογραφίες με τους φίλους σου και περίμενε λίγα δευτερόλεπτα μέχρι να εμφανιστεί η φωτογραφία σου. Μπορείς να βγάλεις εύκολα selfie καθώς έχει μεταλλικό πλαίσιο στη μπροστινή πλευρά και βλέπεις εύκολα τι τραβάς ώστε να είναι όλη η παρέα μέσα στην φωτογραφία. Τράβηξε φωτογραφίες εξίσου καλά όσο και σε ψηφιακές φωτογραφικές μηχανές καθώς διαθέτει αυτόματο έλεγχο της έκθεσης φωτός.\nΕτοιμάσου λοιπόν για φωτεινά και καθαρά πρόσωπα & πίσω φόντο ακόμη και τη νύχτα!\nΟ συνδυασμός λειτουργιών της φωτογραφικής Fujifilm Imstax Mini 70 δίνουν τη δυνατότητα λήψης εξαιρετικών φωτογραφιών.\nΠεριγραφή προϊόντος Camera Fujifilm Instax Mini 70 Κίτρινο\nΜοντέλο Mini 70 (16496110)\nΜπαταρία 2x AA 1.5V alkaline\nΠεριεχόμενα συσκευασίας οδηγίες χρήσης\nΔιαστάσεις (ΠxΒxΥ) 9.9 cm x 11.3 cm x 5.3 cm\nΒάρος 281 g


Βερολίνο: Work hard, Party harder. - Like2Travel - Like2Travel\nΑρχική / Blog / Βερολίνο: Work hard, Party harder.\nΒερολίνο: Work hard, Party harder.\n#night Berlin Out Αξιοθέατα Βερολίνο\nΒΕΡΟΛΙΝΟ WORK HARD, PARTY HARDER\nΞέχνα τη Νέα Υόρκη, το Βερολίνο είναι η πραγματική πόλη που δεν κοιμάται ποτέ. Με το που πέσει ο ήλιος αμέτρητος κόσμος ξεχύνεται στους δρόμους σε ένα μαραθώνιο διασκέδασης μέχρι το πρωί. Οι φήμες λένε ότι η νυχτερινή ζωή του Βερολίνου τα έχει όλα - και λένε αλήθεια. Από σουίνγκ μέχρι σάλσα και τάνγκο και από όπερα, θέατρο, καμπαρέ, υπαίθριες εκδηλώσεις, τζαζ και VIP clubs μέχρι trance και techno, η νυχτερινή ζωή του Βερολίνου έχει ότι φαντάζεσαι και ακόμα περισσότερα. Και υπάρχει ένα σημείο συνάντησης όπου θα τα βρεις όλα μαζεμένα.\nΚάθε νύχτα χιλιάδες Βερολινέζοι και επισκέπτες συγκεντρώνονται σε μία από τις πιο mainstream περιοχές, το Reichsbahn-Ausbesserungs-Werk εν συντομία RAW! Ένα παλιό κτιριακό σύμπλεγμα επισκευής τρένων στο ανατολικό τμήμα της πόλης, που κάποτε ήταν υπό κομμουνιστικό καθεστώς. Εκεί αποθήκες και υπόστεγα που βρίσκονται κατά μήκος των σιδηροδρομικών γραμμών έχουν μετατραπεί σε κλαμπ, μπαρ, μπιραρίες με κήπο και πισίνα, ενώ ο κόσμος διασκεδάζει μέχρι να βγει ο ήλιος σε ρυθμούς reggae, punk rock, dancehall, hardcore, metal, rap, hip-hop και techno. Μπορείς να το επισκεφτείς από το πρωί μέχρι το βράδυ αφού αποτελεί πραγματικά μια παιδική χαρά για ενήλικες. Εδώ θα βρεις από skate park, πισίνα, εγκαταστάσεις για crossfit μέχρι και χώρο με έναν εντυπωσιακό τοίχο αναρρίχησης. Ακόμα θα βρεις καντίνες, εστιατόρια και αγορές σε ένα καλλιτεχνικό πολύχώρο που τα συνδυάζει όλα. Στο κέντρο του βρίσκονται μαζεμένα τα περισσότερα κλαμπ.\nΌσο νυχτώνει ανεβαίνει η ένταση…\nΈχει μεγάλη σημασία τι ώρα θα επισκεφτείς το RAW. Ενώ είναι ιδανικό για χαλαρές βόλτες το πρωί και το μεσημέρι όσο περνάει η ώρα αρχίζει να μεταμορφώνεται. Μπάντες παίζουν μουσική ανάμεσα από τα γκράφιτι ενώ ιδιαίτερα κοκτέιλ σερβίρονται στα μπαράκια. Όταν το ρολόι σημάνει μεσάνυχτα εσύ ήδη θα έχεις τη διάθεση ανεβασμένη στα ύψη. Κλαμπ με κάθε είδους μουσική και ασταμάτητος χορός μέχρι το πρωί. Εδώ θα πάρεις μια γεύση αυθεντικού Βερολίνου. Πρώτο και καλύτερο το κλαμπ Cassiopeia . Θυμίζει περισσότερο pub και μπορεί να πετύχεις από rap, techno μέχρι και λάιβ μουσική. Έξτρα μπόνους; Μπορείς να αγοράσεις τσιγάρα από το μπαρ! Το Suicide Circus είναι το ιδανικό μέρος για τους λάτρεις της ηλεκτρονικής μουσικής. Αυτό το techno club δε γίνεται να μη σε παρασύρει στους ρυθμούς του μέσα σε ένα πλήθος που χορεύει ασταμάτητα υπό τις οδηγίες του dj. Το Der Weiße Hase θα το αναγνωρίσεις από τον άσπρο λαγό στη είσοδο που δηλώνει και το όνομα του. Κάθε βράδυ με διαφορετικό πρόγραμμα για να ευχαριστεί όλα τα γούστα. Φυσικά όμως η σπεσιαλιτέ του είναι η techno. Τις Τρίτες όμως πρέπει να επισκεφτείς το Badehaus Szimpla για τρελό hip hop jam. όποια μέρα και να το επισκεφτείς βέβαια θα πετύχεις ένα εξίσου μοναδικό θέαμα. Αυτά είναι μερικά από τα μαγαζιά του RAW. Τα υπόλοιπα σε αφήνω να τα ανακαλύψεις μόνος σου. Είσαι λοιπόν για μια νύχτα που δε θα ξεχάσεις ποτέ;


Παρατηρητήριο Αμαρουσίου: Συνάντηση εργασίας της ΚΕΔΕ με την υφυπουργό Θ. Τζάκρη\nΣυνάντηση εργασίας της ΚΕΔΕ με την υφυπουργό Θ. Τζάκρη\nΣυνάντηση εργασίας για τις δρομολογούμενες νομοθετικές ρυθμίσεις που αφορούν τα καταστήματα υγειονομικού ενδιαφέροντος είχε αντιπροσωπεία της ΚΕΔΕ υπό τον Πρόεδρό της Γ. Πατούλη με την υφυπουργό Οικονομίας Ανάπτυξης και Τουρισμού αρμόδια για θέματα Βιομηχανίας, Θεοδώρα Τζάκρη.\nΚατά τη συνάντηση, συζητήθηκαν θέματα που σχετίζονται με τις αρμοδιότητες της Τοπικής Αυτοδιοίκησης για την έναρξη λειτουργίας των καταστημάτων υγειονομικού ενδιαφέροντος αλλά και τη διαδικασία που θα ακολουθείται από τους ελεγκτικούς μηχανισμούς.\nΟ Πρόεδρος της ΚΕΔΕ, έκανε λόγο για ένα φιλόδοξο σχέδιο και υπογράμμισε τη βούληση της Τοπικής Αυτοδιοίκησης να έχει τα κατάλληλα θεσμικά εργαλεία ώστε να κάνει σωστά τη δουλειά της, προς όφελος των πολιτών.\nΣτη συνέχεια επισήμανε ότι οι παθογένειες που εντοπίζονταν διαχρονικά στη διαδικασία της αδειοδότησης και λειτουργίας των καταστημάτων σχετίζονταν κυρίως με την έλλειψη προσωπικού αλλά και στην καθυστέρηση νευραλγικής σημασίας θεσμικών παρεμβάσεων, όπως είναι ο καθορισμός των χρήσεων γης από το αρμόδιο υπουργείο Περιβάλλοντος.\nΣε ότι αφορά την ανάγκη ενίσχυσης των ελεγκτικών μηχανισμών, ο κ. Πατούλης τόνισε πως για τους Δήμους παραμένει «μεγάλο αγκάθι» η απουσία της Δημοτικής Αστυνομίας, η συνδρομή της οποίας στον συγκεκριμένο τομέα είναι κρίσιμη.\nΚατά τη συζήτηση ο Πρόεδρος της ΚΕΔΕ εστίασε στην ανάγκη διατήρησης των αρμοδιοτήτων της Τοπικής Αυτοδιοίκησης, επισημαίνοντας τη σημασία να αποφασίσουν οι τοπικές κοινωνίες για τη φυσιογνωμία της πόλης τους.\n«Με την κα Τζάκρη είχαμε μία πολύ εποικοδομητική συζήτηση. Εμείς στην Τοπική Αυτοδιοίκηση είμαστε υπέρ των μεταρρυθμίσεων και των θεσμικών αλλαγών που είναι στην κατεύθυνση του εκσυγχρονισμού και της μείωσης της γραφειοκρατίας, προς όφελος των πολιτών.\nΗ υφυπουργός μας ενημέρωσε για τις ρυθμίσεις του δρομολογούμενου νομοσχεδίου που αφορά στη λειτουργία των καταστημάτων υγειονομικού ενδιαφέροντος και την ευχαριστούμε. Πρόκειται για ένα φιλόδοξο σχέδιο, ωστόσο χρειαζόμαστε χρόνο για να το επεξεργαστούμε προκειμένου να κάνουμε τις επιμέρους παρατηρήσεις μας, όπου κρίνουμε απαραίτητο.\nΓια την Τοπική Αυτοδιοίκηση πάγιος στόχος και βασική προτεραιότητα είναι η βελτίωση των παρεχόμενων υπηρεσιών προς τον πολίτη και τις τοπικές κοινωνίες».\nΣτην αντιπροσωπεία της ΚΕΔΕ εκτός από τον Πρόεδρο της Γ.Πατούλη, συμμετείχαν ο Δήμαρχος Αθηναίων Γ. Καμίνης, ο Δήμαρχος Αιγάλεω Δ. Μπίρμπας, ο νομικός σύμβουλος της ΚΕΔΕ Π. Ζυγούρης και το επιστημονικό στέλεχος της ΚΕΔΕ Σ. Μαντές.


Η Γερμανία κλείνει τα σύνορα με την Αυστρία | SDNA\nΕξηγήσεις δίνουν οι κατηγορούμενοι για τη δολοφονία του ποινικολόγου Μιχάλη Ζαφειρόπουλου\nΗ Γερμανία κλείνει τα σύνορα με την Αυστρία\n13 Σεπτεμβρίου 2015, 19:17\nΤελευταία ανανέωση: 13 Σεπτεμβρίου 2015, 19:17\nΗ Γερμανία αποφάσισε να επαναλάβει προσωρινά τους ελέγχους στα σύνορα με την Αυστρία απ΄όπου φθάνουν δεκάδες χιλιάδες πρόσφυγες, αναστέλλοντας τις συμφωνίες του Σένγκεν.\nΟ γερμανός υπουργός Εσωτερικών Τόμας ντε Μεζιέρ αναμένεται να κάνει μια δήλωση στους δημοσιογράφους στις 17:30 τοπική ώρα (18:30 ώρα Ελλάδας), ανακοίνωσαν οι υπηρεσίες του, καθώς μέσα σε δύο εβδομάδες 63.000 πρόσφυγες έφθασαν στο Μόναχο, από τους οποίους περίπου 13.000 μόνο χθες.\nΣταματά και τα δρομολόγια των τρένων από την Αυστρία\nΟι γερμανικές αρχές αποφάσισαν να διακόψουν τη σιδηροδρομική σύνδεση της Γερμανίας με την Αυστρία, ανακοίνωσαν οι αυστριακοί σιδηρόδρομοι.\nΜια εκπρόσωπος της σιδηροδρομικής εταιρείας ÖBB είπε ότι η Γερμανία σταματά τα τρένα που κατευθύνονται στο έδαφός από την Αυστρία. Προς το παρόν είναι ασαφές αν διακόπτονται τα δρομολόγια και από την άλλη κατεύθυνση, δηλαδή των τρένων που αναχωρούν από τη Γερμανία με προορισμό την Αυστρία.\nΛίγο νωρίτερα, το αυστριακό ειδησεογραφικό πρακτορείο APA είχε μεταδώσει ότι διακόπτονται τα δρομολόγια από Γερμανία προς Αυστρία από τις 18.00 σήμερα (ώρα Ελλάδας), χωρίς να δώσει περισσότερες λεπτομέρειες.\nΗ απόφαση αυτή συμπίπτει με την πληροφορία που μετέδωσαν πολλά γερμανικά μέσα ενημέρωσης ότι ξαναρχίζουν οι έλεγχοι στα σύνορα της Γερμανίας με την Αυστρία.\n«Οι πρόσφυγες δεν πρέπει να διαλέγουν ελεύθερα πού θα μείνουν»\nΟ υπουργός Εσωτερικών της Γερμανίας Τόμας ντε Μεζιέρ δήλωσε πως οι πρόσφυγες που συρρέουν στην Ευρώπη δεν θα πρέπει να είναι ελεύθεροι να επιλέξουν πού θα εγκατασταθούν.\nΣε συνέντευξή του στη γερμανική εφημερίδα Der Tagesspiegel, ο ντε Μεζιέρ δήλωσε πως οι πρόσφυγες στους οποίους δίνεται προστασία στην Ευρώπη θα πρέπει να αποδεχθούν πως θα κατανέμονται σε όλες τις χώρες της Ένωσης.\n"Δεν μπορούμε να επιτρέψουμε στους πρόσφυγες να επιλέξουν ελεύθερα πού θέλουν να μείνουν – αυτό δεν συμβαίνει πουθενά στον κόσμο", είπε.\n"Δεν μπορεί επίσης να είμαστε υποχρεωμένοι να καταβάλουμε επιδόματα που προβλέπει η γερμανική νομοθεσία στους πρόσφυγες που έχουν κατανεμηθεί σε μία χώρα της ΕΕ και στη συνέχεια έρχονται έτσι κι αλλιώς στη Γερμανία", πρόσθεσε.\nΣε συνέντευξή του που δημοσιεύεται στην ηλεκτρονική έκδοση της ίδιας εφημερίδας, ο γερμανός υπουργός Οικονομίας Ζίγκμπαρ Γκάμπριελ δήλωσε εξάλλου πως η Γερμανία φθάνει τα όριά της.\n"Είναι αλήθεια: Η έλλειψη δράσης από την πλευρά της Ευρώπης στην προσφυγική κρίση ωθεί ακόμη και τη Γερμανία στο όριο των ικανοτήτων της", είπε. "Δεν είναι τόσο πολύ ο αριθμός των προσφύγων όσο η ταχύτητα με την οποία φθάνουν που το κάνει τόσο δύσκολο για τα κρατίδια και τους δήμους να το αντιμετωπίσουν".\nΟ Γκάμπριελ δήλωσε πως η Γερμανία και η Ευρώπη θα πρέπει μαζί να συγκεντρώσουν έως 1,5 δισεκ. ευρώ ως άμεση βοήθεια για την παροχή τροφής, στέγης και πάνω απ΄όλα για τη λειτουργία σχολείων στους μεγαλύτερους προσφυγικούς καταυλισμούς στην Ιορδανία και στον Λίβανο. Απηύθυνε έκκληση στις Ηνωμένες Πολιτείες και στις χώρες του Κόμπου να υποστηρίξουν τους πρόσφυγες των καταυλισμών με το ίδιο ποσό. "Είναι απαράδεκτο εκατοντάδες δισεκατομμύρια ευρώ να διατίθενται για τη διάσωση τραπεζών μέσα σε λίγες εβδομάδες, αλλά η διεθνής κοινότητα να μην μπορεί να συγκεντρώσει ακόμη και ένα τμήμα του ποσού αυτού για να σώσει ανθρώπους", είπε στην εφημερίδα ο Γκάμπριελ.\nΟι υπουργοί Εσωτερικών των 28 κρατών-μελών της ΕΕ συναντώνται αύριο στις Βρυξέλλες προκειμένου να συζητήσουν τις προτάσεις της Ευρωπαϊκής Επιτροπής για την ανακατανομή περίπου 160.000 αιτούντων άσυλο στις χώρες της Ένωσης.\nΟ γερμανός Επίτροπος της ΕΕ Γκίντερ Έτινγκερ δήλωσε στην εφημερίδα Welt am Sonntag πως η Γερμανία θα πρέπει να μειώσει τα επιδόματα για τους αιτούντες άσυλο ώστε να μειωθεί ο αριθμός των ανθρώπων που περνούν τα σύνορά της.\n"Οι πληρωμές στους αιτούντες άσυλο στη Γερμανία θα πρέπει να προσαρμοστούν έτσι ώστε να υπάρξει μια ορισμένη εναρμόνιση με τις πληρωμές σε άλλες χώρες της ΕΕ", είπε.\n"Χρειαζόμαστε μια ορισμένη εναρμόνιση των χρηματικών ωφελημάτων για τους αιτούντες άσυλο στην Ευρώπη επειδή αν υπάρχει διαφορά μέσα στην ΕΕ, μπορεί να δημιουργήσει λανθασμένα κίνητρα", πρόσθεσε.\nΟ ντε Μεζιέρ είπε πως η Γερμανία, που από το περασμένο Σαββατοκύριακο παραβλέπει προσωρινά τους ευρωπαϊκούς κανόνες σύμφωνα με τους οποίους οι μετανάστες που ζητούν άσυλο θα πρέπει να καταγράφονται στην πρώτη χώρα της ΕΕ που φθάνουν, θα πρέπει να επιστρέψει γρήγορα στις "κανονικές διαδικασίες".\nΕίπε, όμως, πως η Γερμανία θα πρέπει να προετοιμαστεί για να διαχειριστεί έναν "πολύ μεγάλο αριθμό" προσφύγων μακροπρόθεσμα. Ορισμένοι προσποιούνται τους Σύρους με την ελπίδα να πάρουν άσυλο, είπε.\nΤούρκοι συλλαμβάνουν και σκοτώνουν 14χρονο Κούρδο (vid)\nΠώς αντιμετωπίζουν τις γυναίκες όσοι βλέπουν πορνό;\nΜαθήτριες νηπιαγωγείου έστελναν γράμματα στην Αλ Κάιντα!


«Θέλω να το αγοράσω ένα θαύμα»: Η ιστορία ενός 6χρονου κοριτσιού που έσωσε τη ζωή του νεογέννητου αδερφού της\nby Δημήτρης Μπιτολάς 01/10/2020 17:40 01/10/2020 16:48 1253\nΑληθινή ιστορία: Πρόκειται για την απίστευτη ιστορία από ένα μικρό κορίτσι. Το συγκεκριμένο κορίτσι ονομάζεται Τέσσυ και πέτυχε κάτι πολύ σπουδαίο για την ηλικία της. Η ίδια κατάφερε να σώσει τη ζωή από το νεογέννητο αδερφό της. Αναλυτικότερα, η ιστορία από το μικρό παιδί:\nΠώς ξεκινά η ιστορία της\nΗ Τέσσυ είναι ένα γλυκό και πραγματικά αξιοθαύμαστο εξάχρονο κορίτσι. Κάποτε, άκουσε τους γονείς της να συζητούν για τον Τεντ, τον μικρό της αδερφό. Άκουσε ότι ήταν σοβαρά άρρωστος, ότι οι γονείς της δεν είχαν τα χρήματα για την απαραίτητη θεραπεία και τον πατέρα της να λέει στην δακρυσμένη μητέρα της, “μόνο ένα θαύμα θα σώσει τον Τεντ τώρα”. Η Τέσσυ έτρεξε στο δωμάτιό της και βρήκε ένα γυάλινο βαζάκι από μαρμελάδα όπου κρατούσε όλες τις τις οικονομίες.\nΈριξε όλα τα κέρματα στο πάτωμα και τα μέτρησε προσεκτικά. Έπειτα τα έβαλε πάλι πίσω στο βάζο και έτρεξε στο φαρμακείο. Περίμενε υπομονετικά μέχρι να την παρατηρήσει ο φαρμακοποιός αλλά είχε σοβαρή συζήτηση με κάποιον άλλο. Η μικρή Τέσσυ ξεκίνησε να κινείται νευρικά σε μια προσπάθεια να κερδίσει την προσοχή του, όμως ο φαρμακοποιός δεν αντέδρασε και έτσι εκείνη άρχισε να βήχει δυνατά. Και πάλι καμία αντίδραση. Τελικά, πήρε ένα νόμισμα από το βάζο της και άρχισε να το χτυπάει στο γυαλί.\n“Τι θέλεις;” τη ρώτησε ο φαρμακοποιός εκνευρισμένος. “Είμαι απασχολημένος και μιλάω στον αδερφό μου από το Σικάγο – έχω να τον δω πολλά χρόνια.” “Εντάξει, αλλά εγώ θέλω να μιλήσω για τον αδερφό μου” απάντησε η Τέσσυ στον ίδιο εκνευρισμένο τόνο. “Ξέρετε, είναι πολύ άρρωστος, γι’ αυτό θέλω να το αγοράσω ένα θαύμα.”\n“Το όνομά του είναι Τεντ και υπάρχει κάτι πάρα πολύ άσχημο που μεγαλώνει στο κεφάλι του. Ο πατέρας μου είπε ότι μόνο ένα θαύμα θα τον σώσει. Τώρα πόσο κοστίζει αυτό το θαύμα;”\n“Μικρή μου, δεν πουλάμε θαύματα εδώ. Λυπάμαι, αλλά δεν μπορώ να σε βοηθήσω” είπε ο άνδρας.\n“Ακούστε, έχω χρήματα και μπορώ να το πληρώσω. Αν δεν είναι αρκετά, μπορώ να βρω μερικά ακόμα. Απλώς πείτε μου πόσο κοστίζει. Ο καλοντυμένος αδελφός του φαρμακοποιού τότε γονάτισε και της έκανε νόημα να τον πλησιάσει.\nΑληθινή ιστορία: Τι συνέβη μετέπειτα\n“Τι είδους θαύμα χρειάζεται ο αδερφός σου κοριτσάκι;”\n“Δεν ξέρω”, είπε η Τέσσυ και έβαλε τα κλάματα. “Το μόνο που ξέρω είναι ότι είναι πολύ άρρωστος και ότι η μαμά μου λέει πως χρειάζεται να εγχειριστεί, αλλά ο μπαμπάς μου δεν μπορεί να πληρώσει την εγχείρηση και έτσι αποφάσισα να δώσω τα δικά μου χρήματα”.\n“Πόσα έχεις;” ρώτησε ο άνδρας από το Σικάγο.\n“Ένα δολάριο και έντεκα σεντς” είπε ήσυχα η Τέσσυ. “Αυτά είναι τα μόνα που έχω, αλλά αν δεν είναι αρκετά μπορώ να βρω λίγα ακόμα.”\n“Ένα δολάριο και έντεκα σεντς – τι σύμπτωση!” είπε ο άνδρας και χαμογέλασε. Πήρε το μικρό κορίτσι από το χέρι και του ζήτησε να του δείξει που μένει. “Θα ήθελα να ρίξω μια ματιά στον μικρό σου αδερφό και να μιλήσω με τους γονείς σου. Θα δούμε τι είδους θαύμα είναι αυτό που χρειάζεται!”\nΤι έγινε τελικά στη συγκεκριμένη ιστορία; Ο καλοντυμένος άνδρας απεδείχθη πως ήταν ο γιατρός Κάρλτον Άρμοστρονγκ, ένας διάσημος χειρουργός που ειδικευόταν στη νευροχειρουργική. Στο τέλος έκανε δωρεάν την εγχείρηση που χρειαζόταν ο Τεντ και σύντομα το μικρό αγόρι επέστρεψε στο σπίτι εντελώς υγιής. Οι γονείς του, δικαιολογημένα, ήταν εκστασιασμένοι με τα γεγονότα.\n“Aυτός ο γιατρός είναι ένα θαύμα” είπε η μητέρα της Τέσσυ. “Δεν μπορώ ούτε να φανταστώ πόσα κόστισε η εγχείρηση.” Η Τέσσυ χαμογέλασε όταν άκουσε αυτά τα λόγια, επειδή ήξερε ότι ένα θαύμα κοστίζει ακριβώς ένα δολάριο και έντεκα σεντς. Μαζί με την ειλικρινή, αγνή καλοσύνη ενός μικρού κοριτσιού και το φιλότιμο ενός συνηθισμένου άνδρα.\n13/05/2022 20:49 292\n05/05/2022 20:45 05/05/2022 22:19 469\n19/04/2022 20:43 810


Μπροστά στο ΣΥΝέδριο - Σάκης Κουρουζίδης: Πρόεδροι πάνε και έρχονται...\nΗ κομμουνιστική παράδοση σπάνια καταγράφει εναλλαγή προέδρων (ή γενικών γραμματέων) που δεν οφείλονται σε λόγους ...βιολογικούς. Συνήθως, η διαδοχή ερχόταν μετά το θάνατο του προκατόχου. Στο Συνασπισμό και οι τρεις του πρόεδροι (Φλωράκης, Δαμανάκη, Κωνσταντόπουλος) έσπασαν αυτή την παράδοση και η διαδοχή τους έγινε –και γίνεται- ομαλά, ομαλότατα, έστω και αν οι λόγοι της εναλλαγής διαφέρουν στις τρεις περιπτώσεις. Περισσότερο ενδεικτική αυτής της διαφορετικής πρακτικής αποτελεί η περίπτωση του Νίκου Κωνσταντόπουλου. Παραιτείται ή μάλλον δεν ξαναθέτει υποψηφιότητα, με δική του πρωτοβουλία, επειδή θεωρεί ότι έκλεισε έναν κύκλο στο ρόλο αυτό. Δεν είναι στις προθέσεις του παρόντος σημειώματος να κάνει μια συνολική αποτίμηση της περιόδου αυτής. Να καταγράψουμε μόνον ότι ο Ν.Κ. ευτύχησε να είναι πρόεδρος του μεγαλύτερου –αυτοαποκαλούμενου και- «οικολογικού» σχηματισμού που εκπροσωπήθηκε στην ελληνική βουλή. Ασφαλώς θα μπορούσε να είναι και ο πρώτος πρόεδρος της δημοκρατίας με παρόμοιες περγαμηνές.\nΠαρά το άλμα που επιχείρησε ο ΣΥΝ με την προσθήκη στον τίτλο του και «της οικολογίας», η εξέλιξη αυτή δεν είχε την ανάλογη συνέχεια ή καλύτερα, υπέστη μια οπισθοχώρηση με τη δημιουργία του ΣΥΡΙΖΑ. Και αυτό όχι μόνον επειδή αφαιρέθηκε από τον τίτλο του η οικολογική του συνιστώσα, αλλά και γιατί οι προγραμματικές αναφορές που καταγράφτηκαν στα κείμενα του σχηματισμού αυτού παρέπεμπαν σε αναφορές του χώρου που ανάγονται σε προσεγγίσεις πολύ παλαιότερων εποχών, πριν και από την ίδρυση του ΣΥΝ, αφού τα ιδρυτικά κείμενα του ΣΥΝ είναι σαφώς πιο προωθημένα από αυτά του ΣΥΡΙΖΑ 15 χρόνια μετά.\nΥπάρχει ένα «προπατορικό αμάρτημα» στις αφετηρίες της ιδεολογικής συγκρότησης της μαρξιστικής αριστεράς, ο οικονομισμός της. Και αυτό δεν ξεπερνιέται με τους γνωστούς βολονταρισμούς που παραμύθιασαν γενεές ολόκληρες αριστερών. Δύο επιλογές έχει η σημερινή δημοκρατική αριστερά για να υπερβεί την διανοητική οκνηρία που την χαρακτηρίζει: να συνεχίσει να τρώει από τα έτοιμα της κομμουνιστικής και πρώιμης ανανεωτικής της περιόδου ή να αναγνωρίσει τα όρια της, ανύπαρκτης πια, προωθητικής δύναμής τους και να καταφύγει στη ζωογόνο δύναμη των προσεγγίσεων των νέων κοινωνικών κινημάτων, αυτών, όμως, που επιχείρησαν την υπέρβαση αυτής της παρηκμασμένης πια μακράς περιόδου των τελευταίων δεκαετιών. Ένα από αυτά τα κινήματα, αυτό με την μεγαλύτερη πολιτική συγκρότηση, είναι το οικολογικό, του οποίου ο λόγος έχει περάσει σε ένα στάδιο πολιτικής και προγραμματικής ωρίμανσης που το καθιστά ισότιμο εταίρο της «διαθέσιμης» αριστεράς. Οι εκατέρωθεν αδυναμίες, υπαρκτές και σημαντικές, είναι εύκολο να λειτουργήσουν ως άλλοθι για καχυποψίες και αναστολές, αλλά το μόνο που θα έκαναν θα ήταν η παραίτηση από μια, υπαρξιακών προεκτάσεων, ανάγκη σύνθεσης και σύμπραξης.\nΤο ζητούμενο δεν είναι να αθροιστούν τα ποσοστά απήχησης των δύο χώρων σήμερα, αλλά να πάει ο κοινός χώρος «λίγο παραπέρα» από την απλή άθροισή τους. Να πάνε οι επεξεργασίες του ενιαίου χώρου «λίγο παραπάνω» από το επίπεδο των επιμέρους επεξεργασιών των δύο χώρων.\nΤο ζητούμενο από το συνέδριο του ΣΥΝ είναι, κατ’ αρχάς, να αναγνωρίσει αυτή την οπτική, αυτή την ανάγκη. Και αυτό να αποτυπωθεί σε καινοτόμους θεσμούς, σε ρηξικέλευθες πολιτικές, σε αναζωογονητικές πρακτικές οι οποίες να βρίσκονται στην αιχμή της λειτουργίας, της ύπαρξης αυτού του σχηματισμού και δεν θα υποκαθίστανται από τον απλοϊκό, εύκολο, εύπεπτο, αλλά και απωθητικό και ξεπερασμένο μονότονα καταγγελτικό λόγο. Από λόγο που απευθύνεται στο θυμικό, που κολακεύει την ισοπέδωση, την απλούστευση, που αναμασά και αναπαράγει κλισέ ενός παρελθόντος που είναι οριστικά παρελθόν, πια. Που τρώει από τα έτοιμα, τα ξαναζεσταμένα και τα προμαγειρεμένα και γι’ αυτό άγευστα και ανθυγιεινά για την ευρωστία της αριστεράς.\nΤο ζητούμενο από το νέο πρόεδρο του ΣΥΝ είναι να λειτουργήσει προωθητικά σε μια τέτοια προοπτική και όχι απλώς εξισορροπητικά και τελικά παραλυτικά, ανάμεσα στις διάφορες αντίρροπες τάσεις. Να «ρισκάρει» τη φυγή προς τα εμπρός με κίνδυνο ακόμη και την πλήρη αποτυχία.


Υπουργείο Υγείας: Δραστική μείωση τιμών σε φάρμακα για την ηπατίτιδα C | Thessalonygeia.gr | Η ιστοσελίδα της Θεσσαλίας για την Υγεία\n12/02/2020, 08:33 11/02/2020 218\nΜε απόλυτη επιτυχία, σύμφωνα με το υπουργείο Υγείας, ολοκληρώθηκε από την Επιτροπή Διαπραγμάτευσης Τιμών Φαρμάκων η διαδικασία διαπραγμάτευσης για τα φάρμακα στην ηπατίτιδα C.\nΑυτό συνεπάγεται σημαντικό οικονομικό όφελος για τη χώρα. Επετεύχθη σημαντική μείωση στις τιμές των φαρμάκων, σε σχέση με τις τιμές οι οποίες είχαν συμφωνηθεί κατά τη διάρκεια της διαπραγμάτευσης που διεξήγαγε η προηγούμενη Επιτροπή, όπως αναφέρει το υπουργείο Υγείας, σε ανακοίνωσή του.\n«Με την ανάληψη των καθηκόντων της, η νέα Επιτροπή Διαπραγμάτευσης αναδιοργάνωσε τη διαδικασία. Την έθεσε σε νέες βάσεις και την επανεκκίνησε για τα φάρμακα στην Ηπατίτιδα C.\nΑδιάγνωστοι σχεδόν οι 8 στους 10 ασθενείς με ηπατίτιδα C\nΤο μεγαλύτερο μέρος του προβλήματος στην Ελλάδα είναι οι αδιάγνωστοι όπως επισημαίνουν οι ειδικοί. Υπολογίζεται ότι το πρόβλημα αφορά το 75% των ασθενών. Δηλαδή περισσότεροι από 75.000 άνθρωποι στην Ελλάδα έχουν ηπατίτιδα C και δεν το γνωρίζουν.\nΗ ηπατίτιδα C αποτελεί σοβαρό πρόβλημα δημόσιας υγείας με κοινωνικές προεκτάσεις. Χωρίς την κατάλληλη θεραπεία και με το πέρασμα των χρόνων, προκαλεί βλάβη στο συκώτι (ίνωση). Η νόσος επιδεινώνεται και μπορεί να οδηγήσει σε κίρρωση, καρκίνο του ήπατος, ακόμη και σε θάνατο.\nΣυνήθως οι άνθρωποι με ηπατίτιδα C δεν παρουσιάζουν συμπτώματα. Για αυτό το λόγο η πλειονότητα είτε δεν γνωρίζει ότι ζει με την ασθένεια, είτε καθυστερεί να πάρει θεραπεία επειδή δεν τη θεωρεί σοβαρή. Όμως υπάρχουν νέες, αποτελεσματικές θεραπείες που λαμβάνονται από το στόμα. Δεν παρουσιάζουν ανεπιθύμητες ενέργειες και είναι διαθέσιμες για όλους τους ασθενείς.\nΗ ευάλωτη κοινωνικά ομάδα των χρηστών ενδοφλέβιων ναρκωτικών πλήττεται δυσανάλογα από τον ιό της ηπατίτιδας C. Λόγω πρακτικών που ευνοούν την μετάδοση του ιού. Βάσει πρόσφατων στοιχείων 7 στους 10 ανθρώπους που έχουν ιστορικό ενδοφλέβιας χρήσης έχουν έρθει σε επαφή με τον ιό της ηπατίτιδας C στη χώρα μας.


Καρέ καρέ, η ανατριχιαστική ενέδρα σε Ρώσικα τανκς, από Ουκρανούς - OΛΑ ΘΕΣΣΑΛΟΝΙΚΗ !!! Καρέ καρέ, η ανατριχιαστική ενέδρα σε Ρώσικα τανκς, από Ουκρανούς | OΛΑ ΘΕΣΣΑΛΟΝΙΚΗ !!!\nΚαρέ καρέ, η ανατριχιαστική ενέδρα σε Ρώσικα τανκς, από Ουκρανούς\nΟι Ουκρανοί έχουν επιδοθεί σε έναν ανταρτοπόλεμο και όπως φαίνεται οι Ρώσοι δεν μπορούν να αντιμετωπίσουν μέχρι στιγμής. Μονάδες των λίγων ατόμων, ευέλικτες και με φορητό οπλισμό χτυπάνε εκεί που οι Ρώσοι δεν το περιμένουν και εξαφανίζονται σαν φαντάσματα, πριν προλάβει να υπάρξει αντίδραση.\nΌπως δείχνει το βίντεο μια φάλαγγα ρωσικών τανκς κατευθύνεται προς το Κίεβο. Λένε ότι είναι ένα μικρό μέρος της τεράστιας φάλαγγας των Ρώσων που τόσες ημέρες ήταν ακινητοποιημένη έξω από το Κίεβο.\nΚαι ξαφνικά χτυπούν οι Ουκρανοί. Η ενέδρα που έχουν στήσει είναι τέλεια. Με αντιαρματικά χτυπούν και καταστρέφουν τα τανκς της οπισθοφυλακής ενώ με άλλες βολές καταφέρνουν να εξουδετερώσουν και άλλα άρματα που βρίσκονταν πιο μπροστά.\nΌπως αναφέρουν Ουκρανικές πηγές από την επίθεση αυτή σκοτώθηκε ο Ρώσος συνταγματάρχης Αντρέι Ζαχάροφ, ο οποίος ήταν διοικητής αρμάτων στη φάλαγγα αυτή.\nΟι ίδιες πηγές αναφέρουν ότι η επίθεση έγινε την Τετάρτη στην περιοχή του Μπρόβαρι\nПрацює Азов спільно з 72 ОМБр по колоні 🇷🇺 - вид зверху.🔥🔥🔥 pic.twitter.com/ndLD4dUDWC\nOΛΑ ΘΕΣΣΑΛΟΝΙΚΗ !!!: Καρέ καρέ, η ανατριχιαστική ενέδρα σε Ρώσικα τανκς, από Ουκρανούς


Daily Telegraph: Το ΔΝΤ κατέστρεψε την Ελλάδα - KefaloniaToday.com\nΕΙΣΤΕ ΕΔΩ: Home / Πολιτικα / Παραπολιτικα / Daily Telegraph: Το ΔΝΤ κατεστρεψε την Ελλαδα\nDaily Telegraph: Το ΔΝΤ κατέστρεψε την Ελλάδα\n6 Ιουνίου, 2015 5:19 μμ\n«Οι ηγέτες του ΣΥΡΙΖΑ γνωστοποιούν ότι είναι τόσο ενοχλημένοι και με τόσο έντονο το αίσθημα της αδικίας, ώστε ενδεχομένως να αθετήσουν την αποπληρωμή των δόσεων στο ΔΝΤ στις 30 Ιουνίου. Κάνοντας κάτι τέτοιο θα φέρουν τον Οργανισμό στη δεινή θέση να κληθεί να εξηγήσει στις 188 χώρες-μέλη του γιατί έχασε τόσο απερίσκεπτα τα χρήματά τους…».\n«Ο άνθρωπος του ΔΝΤ στην Αθήνα, Πόουλ Τόμσεν, έχει πιέσει για την εφαρμογή του προγράμματος λιτότητας με ένα ύποπτο πάθος, το οποίο σοκάρει ακόμη και τους αξιωματούχους της Ευρωπαϊκής Επιτροπής, οι οποίοι -συγκριτικά- είναι «γατάκια». Αυτό θα ήταν (κατά κάποιον τρόπο) δικαιολογημένο αν ήταν διαθέσιμη η άλλη πλευρά της συνηθισμένης διαπραγμάτευσης του ΔΝΤ: απομείωση του χρέους και υποτίμηση. Ετσι συνήθως λειτουργούν τα προγράμματα του ΔΝΤ: επιβάλλουν αυστηρές μεταρρυθμίσεις, αλλά ταυτόχρονα ξεχνούν το χρέος και αποκαθιστούν τις καταρρακωμένες χώρες στην εξωτερική βιωσιμότητα. Είναι μία πολύ επιτυχημένη συνταγή…», γράφει ο Βρετανός δημοσιογράφος επισημαίνοντας ότι η πρακτική αυτή δεν εφαρμόστηκε από το ΔΝΤ στην περίπτωση της Ελλάδας.\nFiled Under: Παραπολιτικα Tagged With: Daily Telegraph, ΔΝΤ, Ελλαδα


Απελπισμένοι οπαδοί προς Έλον Μασκ: Αποσύρσου απ' το twitter και αγόρασε τη Μάντσεστερ Γιουνάιτεντ - Fpress.gr\n15 Απρ 2022 - 17:45\nΠώς θα φαινόταν ο Έλον Μασκ να φιγουράρει στην προεδρική θέση στα επίσημα του Ολντ Τράφορντ με τη φανέλα της Μάντσεστερ Γιουνάιτεντ; Επιστημονική φαντασία; Και όμως όχι.\nΧιλιάδες απελπισμένοι οπαδοί των Κόκκινων Διαβόλων καλούν απεγνωσμένα τον μίστερ SpaceX να αποσύρει τα... 41 δισεκατομμύρια προσφορά για την αγορά του Twitter και να επενδύσει στην ομάδα τους, η οποία, μετά τη συνταξιοδότηση του Σερ Άλεξ Φέργκιουσον, βρίσκεται μεταξύ φθοράς και αφθαρσίας, με τους ιδιοκτήτες να καταφεύγουν μονίμως σε «μη ενδεδειγμένες λύσεις» για τη στελέχωση του τεχνικού τιμ, αλλά και του ρόστερ.\nΌμως τα πράγματα δεν είναι τόσο απλά. Ο Έλον Μασκ είναι ένας επενδυτής τεχνολογίας. Είναι το αντικείμενό του, το οποίο γνωρίζει πολύ καλά και που έχει καταστρώσει ένα πολύ συγκεκριμένο πλάνο για τα επόμενα χρόνια, ακολουθώντας ένας προς ένα τα βήματα του σχεδίου του.\nΩς εκ τούτου, ο Έλον Μασκ, αν και δέχθηκε... μεγάλη πίεση διαδικτυακά, δεν φαίνεται να... ενδίδει, καθώς η αγορά μίας ποδοσφαιρικής ομάδας δεν είναι στον σχεδιασμό του και δεν φαίνεται να εξυπηρετεί το γενικότερο πλάνο του για το παρόν και το μέλλον, το οποίο έχει έναν ορίζοντα... το Διάστημα.\nΠαρόλα αυτά, κανείς δεν μπορεί να αποκλείσει την ανατροπή. Την Παρασκευή, οπαδοί της Μάντσεστερ Γιουνάιτεντ συγκεντρώθηκαν προκειμένου να διαμαρτυρηθούν προς τους ιδιοκτήτες για την πορεία της ομάδας τα τελευταία χρόνια, ζητώντας από τον Έλον Μασκ να στρέψει το επενδυτικό του βλέμμα προς την ομάδα τους.\n«Μπορεί να βάλει ορισμένα δισεκατομμύρια, να πάρει τους καλύτερους παίκτες και να κατακτήσει όλα τα τρόπαια», δήλωναν οι οπαδοί της Γιουνάιτεντ, αναζητώντας απεγνωσμένα μία λύση για τον αγαπημένο τους σύλλογο.


Ως σημείο εισόδου στη Νότια Καρυστία μπορούμε να θεωρήσουμε, στο δρόμο Αλιβερίου-Kύμι, τη διασταύρωση στα Λέπουρα με Νότια κατεύθυνση.\nΑπό το σημείο αυτό μπορεί ο επισκέπτης να φθάσει οδικώς μέχρι το μακρινότερο οικισμό της Εύβοιας, στην περιοχή του Καφηρέα (Κάβο Ντόρο).\nΠρώτος σταθμός στη διαδρομή μας ο Δήμος Δύστου.\nΜε τις πολλές φυσικές ομορφιές και τον ανέγγιχτο φυσικό πλούτο προσφέρεται ιδιαίτερα για τους λάτρεις του εναλλακτικού τουρισμού.\nΈδρα του Δήμου τα Κριεζά, από τα οποία έλκει το όνομά του ο οπλαρχηγός Νικόλαος Κριεζώτης.\nΗ ιστορία της περιοχής χάνεται στο βάθη των αιώνων.\nΗ διαδρομή μας στη Νότια Καρυστία συνεχίζεται μέσα από το Δήμο Στυραίων,\nΤη χώρα κατοικούσαν Δρύοπες στην αρχαιότητα.\nΗ γεωγραφική θέση, οι φυσικές καλλονές, το καλό κλίμα και η πυκνή επικοινωνία, μέσω πορθμείων, με τις απέναντι ακτές της Αττικής (Αγία Μαρίνα-Νέα Στύρα & Αλμυροπόταμος), ανέδειξαν την περιοχή σε πρώτης τάξεως τουριστικό θέρετρο.\nΣύγχρονα ξενοδοχεία, ενοικιαζόμενα δωμάτια, θαλάσσια σπορ, γραφικά ταβερνάκια πάνω στο κύμα και έντονη νυκτερινή ζωή συνθέτουν μια κοσμοπολίτικη εικόνα.\nΟ Αλμυροπόταμος έχει δώσει απολιθώματα θηλαστικών με ηλικία πάνω από οκτώ εκ. χρόνια.\nΣτον επισκέπτη προτείνεται σχετικά ήπια πεζοπορική διαδρομή, διάρκειας περίπου δυόμισι ωρών, που περνά από Δρακόσπιτα, αρχαία λατομεία και καταλήγει στην κορυφή σε σπαράγματα κυκλώπειου τείχους, όπου και η μεγαλιθική Πύλη Αρμένων, έμβλημα του Δήμου Στυραίων.\no Λαογραφικό Μουσείο Καψάλων\no Πλατεία Στείρων πηγή της Λαΐδος\no Δρακόσπιτο Καψάλων\no Δρακόσπιτα Πάλλη Λάκα\no Αρχαία Λατομεία Στυρίας Λίθου\no Ερειπιώνας αρχαίας ακρόπολης στην κορυφή πάνω από τα Στύρα\no Υπεραιωνόβιες ελιές στο Ναό Κοιμήσεως της Θεοτόκου στον Αλμυροπόταμο\no Νησίδες Αλμυροποτάμου και Στύρων\no Παραλίες: Νέα Στύρα, Πόρτο Λάφια, Νημποριό, Λιμνιώνας, Αλμυρίχι\nΕπόμενος σταθμός είναι η περιοχή του Δήμου Mαρμαριου με ομώνυμη έδρα.\nΛένε ότι η ονομασία του προέρχεται από το περίφημο μάρμαρο που εξορύσσεται στην περιοχή.\nΓνωστό από την αρχαιότητα έχει κοσμήσει ναούς και πολυτελείς κατοικίες με τη μορφή κιόνων, είτε ως δάπεδο.\nΤο Μαρμάρι, κτισμένο αμφιθεατρικά, είναι ένα σύγχρονο τουριστικό θέρετρο.\nΤο καλοκαίρι μεταμορφώνεται από γραφικό ψαροχώρι σε ένα από τα πλέον πολυσύχναστα παραθεριστικά κέντρα του νομού.\nΣυντελεί σ΄αυτό και η πυκνή επικοινωνία, μέσω πορθμείων, με την απέναντι Ραφήνα.\nΟ επισκέπτης έχει να χαρεί, εκτός από τις πολύ όμορφες παραλίες, το αριστουργηματικό σύμπλεγμα νησίδων Πεταλιοί, που αποτελείται από δεκατρία μεγάλα και μικρά νησιά, πλούσια σε βλάστηση.\nΗ περιοχή φημίζεται επίσης για την άριστη ποιότητα των κτηνοτροφικών προϊόντων.\nΑξίζει μια βόλτα στα πολύ γραφικά χωριά με τη μοναδική φυσιογνωμία (Παραδείσι, Μελισσώνας, Άγιος Δημήτριος, Καλλιανοί, Κατσαρώνι, Στουπαίοι, Βαρελαίοι, Ακταίο, Γιαννίτσι), όπως και κολύμπι στις παραλίες Φυγιάς, Κοκκίνι, Κάβοι, Χρυσή Άμμος, Ζάστανι, Λυκόρεμα, Αγία Ειρήνη, Μπανιέρα, Ρώσα, Βασιλικό, Σχοινοδαύλι, Λιμνιώνα, Βαρελαίοι, Καλλιανοί.\nΟι φίλοι της πεζοπορίας μπορούν να διασχίσουν το φαράγγι του Αγίου Δημητρίου, μέσα σε τοπίο με πολύ ενδιαφέρουσες εναλλαγές, που καταλήγει στη θάλασσα.\nΕναλλακτικά μπορούν να ανηφορήσουν για την κορυφή Μπούμπλια της Όχης, στο μονοπάτι που ξεκινά από τον Άγιο Δημήτριο και καταλήγει στην δασωμένη κορυφή, όπου φύονται μερικές από τις μεγαλύτερες σε ηλικία καστανιές της Όχης.\no Κάστρο Φυλάγρας\no Εκκλησάκι Οσίου Λουκά στο Γιαννίτσι\no Εξωκλήσι Αγίου Ισίδωρου στο Κατσαρώνι\nΣτο νοτιότερο άκρο της Εύβοιας και σε μια από τις πιο όμορφες τοποθεσίες συναντούμε την Κάρυστο.\nΚυκλαδίτικο τοπίο, καταπράσινες ρεματιές και αστραφτερές απέραντες παραλίες, συνθέτουν ένα πανέμορφο τόπο.\nΗ ιστορία της είναι πανάρχαιη και δεμένη με θρύλους.\nΟ επιβλητικός όγκος της Όχης, που δεσπόζει πάνω στην περιοχή, με το μεγαλύτερο και καλύτερα διατηρημένο Δρακόσπιτο, δίνει τον τόνο στους μύθους.\nΣτην κορυφή της λέγεται ότι έσμιξε ο Δίας με την Ήρα και από εκεί και το όνομα του βουνού.\nΕδώ και πολλά χρόνια η Κάρυστος αναπτύσσεται τουριστικά.\nΕίναι αγαπημένος προορισμός ελλήνων και ξένων επισκεπτών και έχει φανατικούς θαυμαστές.\nΗ μεγάλη οικονομική της ανάπτυξη, που οφείλεται στην πλούσια ενδοχώρα και στην εξόρυξη του πράσινου μαρμάρου, γνωστού και ως πέτρα Karystos, μαζί με τη στρατηγική της θέση και το λιμάνι, ήταν πειρασμός για κάθε κατακτητή.\nΤο Κοκκινόκαστρο-Castello Rosso, που χτίστηκε από Λομβαρδούς στις αρχές του 13ου αιώνα, πάνω στην αρχαία ακρόπολη, σε εξαιρετικά οχυρή και δυσπρόσιτη θέση, χρησιμοποιήθηκε από όλους τους μετέπειτα κατακτητές.\nΓύρω από το κάστρο της μεσαιωνικής περιόδου απλώνεται η περίφημη καστροπολιτεία.\nΠίσω από το κάστρο σώζεται το ενετικό Υδραγωγείο.\nΤο Μπούρτζι, μικρό επιλιμένιο οχυρό (παράλιο σημείο ελέγχου και άμυνας της πόλης), κτίστηκε επίσης το 13ο αιώνα.\nΕίναι από τα λίγα του είδους του και διατηρείται σε πολύ καλή κατάσταση.\nΩς υλικό χρησιμοποιήθηκαν μαρμάρινοι δόμοι από το Ναό του Απόλλωνος, που βρίσκεται στο εμπορικό κέντρο της πόλης (Εβραίικα).\nΣτην ανατολική πλευρά της παραλίας δεσπόζει το Γιοκάλειο, πολιτιστικό κέντρο που φιλοξενεί και το Αρχαιολογικό Μουσείο και περιλαμβάνει εκθέματα από την περιοχή της Καρυστίας όλων των περιόδων, καθώς και τα σπουδαιότερα ευρήματα από την ανασκαφή του Δρακόσπιτου στην κορυφή της Όχης.\nΜια επίσκεψη στο Καρυστινό σπίτι (Συλλογή Δεληγιώργη) θα μας δώσει εικόνα της ζωής της τοπικής κοινωνίας στο παρελθόν.\nΗ πολεοδομία της σημερινής Καρύστου οφείλεται στον Όθωνα και το Βαυαρό μηχανικό Birbach, που σχεδίασε τη νέα πόλη.\nΟι φίλου του βουνού μπορούν να διανυκτερεύσουν στο Καταφύγιο της Όχης (πρόσβαση από κακής βατότητας δρόμο), και από εκεί σε 45' να ανέβουν στην κορυφή και στο Δρακόσπιτο.\nΕναλλακτικά μπορούν να ακολουθήσουν το μονοπάτι που ξεκινά από τους Μύλους, περνά από το αρχαίο λατομείο με τις επιβλητικές Κολώνες και φθάνει στο Καταφύγιο, μετά από πορεία τριών περίπου ωρών.\n* Κέντρο Περιβαλλοντικής Ενημέρωσης Καρυστίας. Έκθεση-Μουσείο της τοπικής φυσικής ιστορίας και ηχόραμα για τα Δρακόσπιτα\n* Πετροκάναλο, πλάτωμα με πέτρινο οικίσκο, από εδώ αρχίζει η πορεία στο Φαράγγι Δημοσάρης\n* Τα χωριά της Γούρνας, Λάλα, Νικάσι, Καλύβια, Γραμπιά, Μύλοι, Αετός, Μετόχι, με περίφημες ταβέρνες σε ορισμένα.\n* Κτήμα Μοντοφώλι, στην Παλαιά Χώρα, που χάρη στην καλλιεργήσιμη και ιδιαιτέρως γόνιμη γη του υπήρξε ανέκαθεν σημείο αναφοράς στην μακραίωνη ιστορία της Karystos\n* Πλατανιστός, το πρώτο και μεγαλύτερο από τα χωριά του Καβοντόρου που συναντούμε αφήνοντας την Κάρυστο. Αξίζει να δούμε το πέτρινο γεφύρι, τις πηγές και τον παραδοσιακό νερόμυλο κάτω από τα πανύψηλα πλατάνια στο Πανοχώρι, καθώς και την πέτρινη γέφυρα, Αρτινής δόμησης και τεχνοτροπίας, στην περιοχή Μαστρογιαννέικα.\nΕπίσης την απέραντη και γραφική παραλία Ποτάμι με την εξαίσια αμμουδιά\n* Πεζοπορία στην Αρχάμπολη, διάρκειας μιας ώρας με αφετηρία το χωρίο Θύμι και κατάληξη στην ονειρική παραλία της Αρχάμπολης, όπου και ανασκαφή οικισμού με μεταλλουργικά εργαστήρια.


Ο Δ. Δράκος για την απώλεια Χρ. Μαλαπάνη – messinia24\nΒρίσκεστε εδώΑρχική»Κοινωνία»Ο Δ. Δράκος για την απώλεια Χρ. Μαλαπάνη\nΟ Δ. Δράκος για την απώλεια Χρ. Μαλαπάνη\nΣΥΓΓΡΑΦΕΑΣ messinia24 ΣΤΙΣ\t 04/02/2018 Κοινωνία\n«Ο Χρήστος Μαλαπάνης υπήρξε κορυφαία αυτοδιοικητική πολιτική προσωπικότητα της Μεσσηνίας και της Καλαμάτας. Τον χαρακτήρισε η πολιτική ευρύτητα, οξυδέρκεια και τεχνοκρατική αντίληψη. Εργάσθηκε και συνεργάσθηκε χωρίς κόμπλεξ, ταμπού και προκαταλήψεις προς κάθε κατεύθυνση. Επιδίωξε τη συναίνεση και τη συνεργασία με φορείς και πρόσωπα. Ήταν οραματικός, οργανωτικός, αποτελεσματικός ως δήμαρχος και ως αυτοδιοικητικός παράγοντας.\nΠολλά έργα φέρουν την προσωπική του σφραγίδα. Είχα την τύχη και την τιμή να συνεργασθώ με τον Χρήστο Μαλαπάνη. Εκτίμησα τις μεγάλες του δυνατότητες, το ήθος, την αξιοπρέπεια, την υψηλή πολιτική του παιδεία και συνέπεια.\nΚαλό σου ταξίδι, φίλε Χρήστο».\nΔΡΑΚΟΣ Δ. ΜΑΛΑΠΑΝΗΣ ΧΡ.


βιοΠοιότητα: Αλματώδης αύξηση της ζήτησης για φυτώρια ελιάς – μεγάλο ενδιαφέρον για νέες φυτεύσεις\nΑλματώδης αύξηση της ζήτησης για φυτώρια ελιάς – μεγάλο ενδιαφέρον για νέες φυτεύσεις\n«Φύτεψε ελιά για το παιδί σου και συκιά για τη ζωή σου», λέει μια παλιά ρήση και μάλλον αυτή έχει στο μυαλό του το τελευταίο διάστημα ολοένα και περισσότερος κόσμος, που ενδιαφέρεται να ασχοληθεί επαγγελματικά με το συγκεκριμένο είδος καλλιέργειας ή για να συμπληρώσει το εισόδημά του. Δεν εξηγείται αλλιώς το ενδιαφέρον αρκετού κόσμου, ανεξαρτήτου ηλικίας, για τη συγκεκριμένη καλλιέργεια.\nΗ κρίση και το δυσμενές οικονομικό περιβάλλον στρέφει ολοένα και περισσότερο κόσμο στην αναζήτηση εναλλακτικού εισοδήματος, είτε πρόκειται για κατά κύριο επάγγελμα αγρότες, είτε για ετεροεπαγγελματίες που προσπαθούν να βρουν άλλες πηγές εισόδηματος. Σ’ αυτό το πνεύμα, πολλοί είναι εκείνοι που τα τελευταία χρόνια, ιδίως αυτά της κρίσης ενδιαφέρονται, ρωτούν και μαθαίνουν για την καλλιέργεια της ελιάς.\nΣύμφωνα με πληροφορίες από διάφορες περιοχές της χώρας το ενδιαφέρον του κόσμου για το συγκεριμένο είδος καλλιέργειας εντείνεται, γεγονός που αποδεικνύεται από τις… δουλειές των φυτωριούχων.\n«Έχω παραγγελίες από τον κόσμο για παραπάνω από 3.500 δενδρύλλια ελιάς για τον επόμενο χρόνο. Πρόκειται για ελιές ποικιλίας Καλαμών αλλά και ελαιοποιήσιμες ποικιλίες», αναφέρει χαρακτηριστικά στο paseges.gr φυτωριούχος από την περιοχή του Μεσολογγίου, ο οποίος αυτή την περίοδο δεν μπορεί να ανταποκριθεί στις παραγγελίες των ενδιαφερόμενων, οι οποίοι δεν περιορίζονται στην συγκεκριμένη περιοχή, αλλά εξαπλώνονται σε διάφορες περιοχές της Ελλάδας.\nΑλλά και στην Κρήτη υπάρχει έντονη ζήτηση για φυτώρια ελιάς. «Τη φετινή χρονιά η ζήτηση είναι αυξημένη σε ένα ποσοστό τουλάχιστον 30%, σε σύγκριση με πέρσι, οπότε ήταν πολύ χάλια περίοδος, σε σύγκριση με προηγούμενες χρονιές», αναφέρει ο κ. Σύλλας Βερτούδος, από την εταιρεία ΦΥΤΩΡΙΑ ΕΛΙΑΣ "ΒΕΡΤΟΥΔΟΣ", που ασχολείται με το πολλαπλασιαστικό υλικό πάνω από μια δεκαετία.\nΗ συγκεκρμένη εταιρεία στέλνει φυτώρια και εκτός Κρήτης. «Μεγαλύτερο ενδιαφέρον παρατηρείται στην υπόλοιπη Ελλάδα και ιδίως στα νησιά», παρατηρεί πάντως ο κ. Βερτούδος, παρά στην Κρήτη.\nΑξίζει να σημειωθεί ότι οι περισσότεροι από τους ενδιαφερόμενους έχουν παραγγείλει δενδρύλλια, για να φυτέψουν χέρσα κομμάτια γης ως επί το πλείστον, ενώ δεν λείπουν ορισμένοι που αντικαθιστούν άλλες καλλιέργειες με αυτή της ελιάς.\nΑυξητικές τάσεις δείχνουν τα στοιχεία του ΥΠΑΑΤ\nΤη συγκεκριμένη τάση που διαμορφώνεται στο εσωτερικό της χώρας αποτυπώνουν τα στοιχεία του υπουργείου Αγροτικής Ανάπτυξης και Τροφίμων.\nΣύμφωνα, λοιπόν, με αυτά όσον αφορά την ελαιοποιήσιμη ελιά, το 2010 σε σχέση με ένα χρόνο πριν, καταγράφηκε μια αύξηση στα καλλιεργούμενα δέντρα κατά 5 εκατ., καθώς έφτασαν τα 136 εκατ. από 131 το 2009.\nΑντίθετα στην επιτραπέζια ελιά, παρά το γεγονός ότι η παραγωγή αυξήθηκε κατά 70 χιλιάδες τόνους περίπου, τα δέντρα μειώθηκαν κατά 5 εκατ., γεγονός που περισσότερο οφείλεται στις πυρκαγιές, οι οποίες έπληξαν τη χώρα.\nΤο γεγονός μάλιστα ότι τα τελευταία δυο χρόνια, δεν υπήρξαν μεγάλες πυρκαγιές, αποδεικνύει ακόμη καλύτερα ότι η τάση που διαμορφώνεται αφορά καθαρά σε ανθρώπους που θέλουν ν’ ασχοληθούν με την καλλιέργεια.\nΣτοιχεία για τη φύτευση ελιάς\nΗ φύτευση της ελιάς δεν θα πρέπει να γίνεται σε περιοχές στις οποίες η θερμοκρασία πέφτει συχνά κάτω από –5οC. Η ζημιά στα δένδρα είναι σοβαρή και οφείλεται τόσο σε χειμωνιάτικους όσο και ανοιξιάτικους παγετούς. Ένα ασφαλές κριτήριο για την καταλληλότητα της περιοχής είναι η ύπαρξη ελαιόδενδρων, τα οποία για μία εικοσαετία τουλάχιστον δεν έχουν ζημιωθεί από παγετούς. Οι ποικιλίες εκείνες\nπου έχουν καλύτερη αντοχή στις χαμηλές θερμοκρασίες, θα πρέπει να προτιμώνται για τους ελαιώνες που βρίσκονται σε περιοχές με μεγαλύτερο υψόμετρο. Η ελιά παθαίνει επίσης ζημιά όταν επικρατεί ξηρός αέρας, κατά την περίοδο της ανθοφορίας και της καρπόδεσης.\nΕπίσης σε περιοχές κλειστές, μη αεριζόμενες, με υψηλή ατμοσφαιρική υγρασία, ευνοούνται οι ασθένειες όπως π.χ. το κυκλοκόνιο, γλοιοσπόριο κ.α. Η επιλογή της τοποθεσίας θα πρέπει να λαμβάνει υπόψη και το ύψος των ετήσιων βροχοπτώσεων.\nΈτσι, σε περιοχές με λίγες βροχοπτώσεις (200-300 χιλιοστά), η απόδοση της ελιάς είναι ικανοποιητική μόνο σε εδάφη με καλή ικανότητα συγκράτησης του νερού, εκτός αν υπάρχει δυνατότητα άρδευσης.\nΣε περιοχές με αρκετές βροχοπτώσεις (400-600 χιλιοστά), η απόδοση είναι ικανοποιητική σε όλα σχεδόν τα εδάφη, με την προϋπόθεση ότι εξασφαλίζεται καλή στράγγιση του εδάφους, γιατί η ελιά είναι ευαίσθητη στην υπερβολική εδαφική υγρασία.\nΣε χωράφια με κλίση, καλό θα είναι η φύτευση και η καλλιέργεια να γίνεται «κατά τις ισοϋψείς». Αυτό προϋποθέτει ειδικά μηχανήματα (ερπυστριοφόρα τρακτέρ κ.λ.π.) που θα μπορούν να κινούνται κάθετα προς την κλίση του εδάφους χωρίς κίνδυνο ανατροπής. Ανάλογα με την ποικιλία συνιστάται πυκνότητα 40-50 δένδρα/στρέμμα. Σε αβαθή ή πτωχά εδάφη και σε περιοχές με λιγότερες βροχοπτώσεις η πυκνότητα φύτευσης μειώνεται ανάλογα.\nΓενικά, δύο είναι οι κύριοι τρόποι φύτευσης:\n-Παραδοσιακός, όπου οι αποστάσεις φύτευσης είναι 7×7 m., 6×8 m, 8×8 m, 10×10 m, ανάλογα με την περιοχή\n-Δυναμικός, όπου τα δένδρα φυτεύονται πυκνά 5x6m, 6×6 m,\nΠροετοιμασία του χωραφιού\nΠριν τη φύτευση, πραγματοποιούνται καλλιεργητικές εργασίες, όπου χρειάζεται, όπως εκχέρσωση (εκρίζωση δένδρων και θάμνων), ισοπέδωση, κατασκευή αναβαθμίδων, απομάκρυνση λίθων κ.λπ. Εάν το χωράφι προέρχεται από εκχέρσωση, καλό είναι πριν τη φύτευση να καλλιεργηθεί για 1-2 χρόνια με ετήσια φυτά (σιτηρά ή ψυχανθή), ώστε να γίνει δυνατή η απομάκρυνση όλων των ριζών και να αποφευχθεί η προσβολή των δενδρυλλίων της ελιάς από σηψιρριζίες. Εάν υπάρχουν πολυετή ζιζάνια, θα πρέπει αυτά να καταπολεμηθούν με βαθιές αρόσεις το καλοκαίρι και ζιζανιοκτόνα (διασυστηματικά) πριν γίνει η φύτευση. Μετά από τα παραπάνω, γίνονται βαθιές αρόσεις του χωραφιού, ώστε να διευκολυνθεί η ανάπτυξη του ριζικού συστήματος σε μεγαλύτερο βάθος. Με την τελευταία άροση, γίνεται και η ενσωμάτωση των φωσφορικών και καλιούχων λιπασμάτων που θα χρειαστούν τα δένδρα στα πρώτα χρόνια της ανάπτυξής τους. Καλό είναι να έχει προηγηθεί ανάλυση του εδάφους, με δειγματοληψία από διάφορα σημεία και βάθη (30, 60, 90 εκ.).\nΦύτευση νέων δενδρυλλίων\nΗ φύτευση των δενδρυλλίων στις ήπιες περιοχές γίνεται το Νοέμβριο-Δεκέμβριο και στις ψυχρότερες περιοχές το Φεβρουάριο-Μάρτιο, αφού παρέλθει ο κίνδυνος παγετού και οπωσδήποτε πριν αρχίσει η νέα βλάστηση των δενδρυλλίων. Η φύτευση γίνεται σε λάκκους που ανοίγονται χειρωνακτικά ή μηχανικά, διαστάσεων 60×40 εκ. (χειρωνακτικά) ή 20×30 εκ. (μηχανικά). Το βάθος θα πρέπει να είναι τέτοιο, ώστε το ριζικό σύστημα να μπαίνει στο ίδιο βάθος που ήταν και στο φυτώριο. Σε ξηρές περιοχές, το βάθος φύτευσης θα πρέπει να είναι 5-10 εκ. μεγαλύτερο.\nΙδιαίτερη φροντίδα καταβάλλεται ώστε οι ρίζες να καλύπτονται με ψιλοχωματισμένο έδαφος και τα τοιχώματα του λάκκου να μην είναι συμπιεσμένα. Μετά τη φύτευση, συμπιέζεται το χώμα και ποτίζεται, ώστε να εξασφαλιστεί καλή επαφή των ριζών με το έδαφος και συμπληρώνεται ο λάκκος με όσο χώμα χρειάζεται ακόμα. Καλό είναι, η επιφάνεια του λάκκου να καλύπτεται με άχυρο για να μειωθεί η εξάτμιση του νερού.\nΤα νεαρά δενδρύλλια θα πρέπει να ποτίζονται συχνά τα πρώτα 2-3 χρόνια και να λιπαίνονται με άζωτο κάθε χρόνο. Επίσης, θα πρέπει να γίνεται έγκαιρη καταπολέμηση των ζιζανίων καθώς και προστασία από τυχόν εχθρούς και ασθένειες.\nΛίπανση του νέου ελαιώνα\nΌπως ήδη αναφέρθηκε, πριν την εγκατάσταση του νέου ελαιώνα θα πρέπει να γίνεται δειγματοληψία και ανάλυση του εδάφους. Με βάση τα αποτελέσματα της ανάλυσης, γίνεται φωσφορική και καλιούχος λίπανση σε όλη την έκταση πριν τη φύτευση. Η ανάλυση θα δείξει επίσης αν χρειάζεται προσθήκη ασβεστίου στο εδάφους. Σε περίπτωση που δεν έγινε η ανάλυση αυτή και εφόσον τα προηγούμενα χρόνια το χωράφι δεν λιπάνθηκε με φωσφόρο και κάλι, τότε συνιστάται η διασπορά και ενσωμάτωση με την τελευταία άροση πριν τη φύτευση, των παρακάτω λιπασμάτων:\n• 100-150 kg/στρέμμα λιπάσματος 0-20-0 και\n• 50-80 kg/στρέμμα λιπάσματος 0-0-50.\nΜε τις ποσότητες αυτές, ο ελαιώνας δεν θα χρειαστεί λίπανση με φωσφόρο και κάλι για τα επόμενα 5-8 χρόνια. Κατά τον επόμενο χρόνο, στο διάστημα μεταξύ της έναρξης της νέας βλάστησης και μέχρι τις αρχές Ιουλίου, γίνονται 3-4 επιφανειακές λιπάνσεις με μικρές δόσεις νιτρικής αμμωνίας (20-30 γρ./δένδρο κάθε φορά) που ακολουθούνται από άρδευση. Η ίδια τακτική ακολουθείται και τα επόμενα χρόνια, μέχρι τα δένδρα να μπουν σε καρποφορία, αυξάνοντας σταδιακά την ποσότητα του λιπάσματος.\nΑναρτήθηκε από ΚΑΙΤΗ ΓΚΙΑΛΗ στις 2:55 π.μ.


7 Ερωτήσεις Που Πρέπει Να Κάνεις Στον Εαυτό Σου Σήμερα Για Να Γίνεις Καλύτερος Αύριο - Thrive Global Greece\n- Πώς θα εξελιχθείς και θα γίνεις καλύτερος\n- Ποιες ερωτήσεις πρέπει να κάνεις στον εαυτό σου\nΣκέψου τι έκανες πριν ένα χρόνο σε κάθε τομέα της ζωής σου - τη δουλειά, την προσωπική σου ζωή, τις σχέσεις σου. Κοιτάζοντας πίσω θα διαπιστώσεις πόσους λόγους έχεις για να αισθάνεσαι ευγνωμοσύνη.\nΟι σημαντικότεροι τομείς της ζωής σου είναι η υγεία, οι σχέσεις, η καριέρα και... ο εαυτός σου. Αφιέρωσε λίγο χρόνο - αν μπορείς και σε καθημερινή βάση - και αξιολόγησέ τους. Ίσως διαπιστώσεις ότι ρίχνεις το βάρος σου σε ένα συγκεκριμένο τομέα και ότι παραμελείς κάποιον άλλον. Για παράδειγμα μπορεί να δουλεύεις τόσες πολλές ώρες που να μην έχεις χρόνο για την οικογένειά σου. Παρατήρησε τον τρόπο που κατανέμεις τον χρόνο σου, έτσι ώστε όλοι οι τομείς σου να έχουν μία ισορροπία.


ΡΑΝΙΑ ΑΝΤΩΝΟΠΟΥΛΟΥ Archives - Pentapostagma.gr : Pentapostagma.gr\nΣιγά μην έμενε άνεργη η ΣΥΡΙΖαία Ράνια Αντωνοπούλου – Διορίστηκε στον ΟΟΣΑ μετά τον σάλο με το επίδομα ενοικίου\nΗ πρώην Αναπληρώτρια Υπουργός Εργασίας Ράνια Αντωνοπούλου, η οποία αναγκάστηκε να παραιτηθεί από την θέση της αναπληρώτριας υπουργού Εργασίας, όταν αποκαλύφθηκε ότι έπαιρνε επίδομα ενοικίου βρήκε νέα… θέση εργασίας! Ειδικότερα, η κυβέρνηση φαίνεται να επιλέγει την κα Αντωνοπούλου για τη...3:04 μμ\nΕρώτημα από αναγνώστρια στην κ. Αντωνοπούλου, αναπληρώτρια υπουργό εργασίας\nΕΡΩΤΗΜΑ Για την ‘κυρία’ ΑΝΤΩΝΟΠΟΥΛΟΥ, αναπληρώτρια υπουργό Εργασίας που ζητάει να την κρίνουμε για το έργο της. Επιθυμώ να μας εξηγήσει πόσο σημαντικότερη πιστεύει ότι είναι από έναν απόφοιτο π.χ. του Πολυτεχνείου που αναγκάζεται να καλύψει τις ανάγκες του...9:13 πμ\n«Μια από τις πιο πλούσιες ελληνίδες πολιτικούς αναγκάζεται να φύγει» γράφει το Spiegel. «Η ελληνίδα αναπληρώτρια υπουργός Εργασίας, Ράνια Αντωνοπούλου αιτούνταν για δύο χρόνια κρατικά επιδόματα και χρηματοδοτούσε το διαμέρισμά της σε ακριβή γειτονιά στο κέντρο της Αθήνας. Τώρα την...9:05 πμ


Μέντα Peppermint 100gr - Mathos-Exclusive\nΡόφημα που μπορείτε να το απολαύσετε όλο τον χρόνο. Τέλειο ξεδιψαστικό, ζεστό ή παγωμένο, με εξαιρετική γεύση και αίσθηση φρεσκάδας.\n€ 4,51με ΦΠΑ\nΣυσκευασία: 100γρ Μέντα Peppermint σε επανασφραγιζόμενη σακούλα αλουμινίου η οποία εγγυάται τη φρεσκάδα για τουλάχιστον 12 μήνες μετά το πρώτο άνοιγμα.\nΟδηγός Προετοιμασίας: Χρησιμοποιήστε 2 κουταλάκια του τσαγιού ανά 200ml νερού. Τοποθετήστε σε βραστό νερό για 5 - 10 λεπτά.\nΣυστατικά: 100% Μέντα Peppermint.\n6 επιπλέον προϊόντα στην ίδια κατηγορία:


Παπαλουκάς: «Είμαι χαρούμενος!» - Onsports.gr\nΑλέξανδρος Πρίφτης 13 Αυγούστου 2011, 22:32\nΠαπαλουκάς: «Είμαι χαρούμενος!»\nΙκανοποιημένος από την μεταγραφή του στην Μακάμπι Τελ Αβίβ έμεινε ο Θοδωρής Παπαλουκάς ο οποίος τόνισε ότι θα κάνειθ τα πάντα για τη νέα του ομάδα.\nΑναλυτικά τα όσα δήλωσε στο προσωπικό του site: «Είμαι πολύ χαρούμενος που θα παίξω στη Μακάμπι. Νιώθω ότι ακόμα μπορώ να προσφέρω πολλά και ευχαριστώ τον Ντέιβιντ Μπλατ και την διοίκηση για την εμπιστοσύνη που μου έδειξαν από την πρώτη στιγμή.\nΣτόχος μου ήταν να παραμείνω σε υψηλό επίπεδο και η Μακάμπι έχει την ιστορία, το ειδικό βάρος και το ρόστερ για να μου δώσει αυτή την δυνατότητα.\nΘα κάνω ό,τι περνάει από το χέρι μου, για να την βοηθήσω να πετύχει τους στόχους της. Μετά την καριέρα μου στην ΤΣΣΚΑ και στον Ολυμπιακό, το μόνο που ήθελα είναι να συνεχίσω να κάνω αυτό που αγαπάω σε μια εξίσου μεγάλη ομάδα».


Πέμπτη, 06-Φεβ-2020 00:01\nΣτις αγορές, ένα σημαντικό στοιχείο ελκυστικότητας, πέραν των αποτιμήσεων είναι και η αξιοπιστία. Το αίσθημα εμπιστοσύνης. Και στην ελληνική κεφαλαιαγορά οι θολές ζώνες (sic) είναι δυστυχώς αρκετές.\nΗ υπόθεση της Folli Follie έχει αφήσει πολύ βαθιά τραύματα στην αξιοπιστία της ελληνικής χρηματιστηριακής αγοράς και δυστυχώς η προκλητικότητα συνεχίζεται. Με απόλυτο σεβασμό στις έρευνες των ερευνητικών και ανακριτικών αρχών καθώς και στις προσπάθειες απονομής δικαιοσύνης, το περί δικαίου αίσθημα στη συγκεκριμένη περίπτωση... έχει πάει περίπατο. Η υπόθεση Folli Follie εξακολουθεί να δημιουργεί την παρόρμηση σε πόσους σοβαρούς επενδυτές θα ήθελαν να ασχοληθούν με το ελληνικό χρηματιστήριο να... φεύγουν τρέχοντας.\nΣε βαθμό που σε μία άλλη διάσταση, σε μία άλλη κατάσταση, θα μπορούσαν μέχρι και... διαφυγόντα κέρδη να αναζητηθούν από τη ζημία που σωρευτικά έχει προκαλέσει στην αγορά. Γιατί ξαναθυμήθηκα τη Folli Follie; Γιατί τείνει η όλη υπόθεση να εξελιχθεί σε μνημείο θράσους. Πώς το λέει ο λαός; "Εκεί που μας χρωστούσανε μας πήραν και το βόδι...". Είναι δυνατόν να ζητά ο ακόμα βασικός μέτοχος (!) Δ. Κουτσολιούτσος να αλλάξει το ΔΣ της εταιρείας; Είναι τρέλα...!\nΌμως γιατί όχι; Καλά κάνει. Σε αυτή τη χώρα άλλωστε, κορυφαίο όπλο για κάθε είδους δράσεις, επιδιώξεις και επιχειρήματα, είναι το θράσος. Να θυμίσουμε ότι αυτό συμβαίνει τη στιγμή που έχουν ασκηθεί σε βάρος του ποινικές διώξεις σε βαθμό κακουργήματος για σύσταση εγκληματικής οργάνωσης, πλαστογραφία από κοινού, καθώς επίσης και χειραγώγηση. Γιατί όχι όμως;\nΣε μία χώρα που οι διαδικασίες κινούνται με ρυθμούς χελώνας, που πολλά πράγματα εξακολουθούν να βρίσκονται στη ζώνη του... γκρι και της θολούρας, που διάφοροι επιτήδιοι κερδοσκοπούν και λαφηραγωγούν υπό την ανοχή των αρχών, ο καθένας μπορεί να δηλώνει και να ζητά ό,τι θέλει. Ακόμα και να εμφανίζεται ως τιμητής και υπερασπιστής των συμφερόντων της εταιρείας που κατακρεούργησε...\nΚαι μετά συζητάμε για Χρηματιστήριο, για κανόνες, για αξίες, για κώδικες ηθικής στην αγορά, για προστασία των επενδυτών, για προσέλκυση επενδυτών, για ενίσχυση της αξιοπιστίας του θεσμού. Καλά...


Τουρκικές εκλογές: Οι ελπίδες της αντιπολίτευσης και τα σχέδια Ερντογάν – GorgaNews\nΤουρκικές εκλογές: Οι ελπίδες της αντιπολίτευσης και τα σχέδια Ερντογάν\nΗ συμμαχία της αντιπολίτευσης, που απαρτίζεται από τρία κόμματα (το σοσιαλδημοκρατικό Ρεπουμπλικανικό Λαϊκό Κόμμα, CHP, το κεντροδεξιό και μετριοπαθώς ισλαμικό Καλό Κόμμα, ΙΥΙ, και το συντηρητικό Δημοκρατικό Κόμμα, DP), κάθε μέρα που περνά ενισχύεται όλο και περισσότερο, ενώ η Συμμαχία για τη Δημοκρατία, απαρτιζόμενη από δυο κόμματα (το κυβερνών Κόμμα της Δικαιοσύνης και της Ανάπτυξης, ΑΚΡ και το ακροδεξιό Εθνικιστικό Κίνημα, ΜΗΡ) είναι σε δύσκολη θέση και αποδυναμώνεται διαρκώς 24 μέρες πριν τις γενικές και προεδρικές εκλογές στην Τουρκία.\nΒέβαια, το κουρδικό και αριστερό Δημοκρατικό Κόμμα των Λαών (HDP), του οποίου ο υποψήφιος Σελαχαντίν Ντεμιρτάς, εξακολουθεί να βρίσκεται στη φυλακή, παρά τα πολλά κατασταλτικά εμπόδια, συνεχίζει την προεκλογική εκστρατεία με χιλιάδες οπαδούς, υποστηρικτές και ψηφοφόρους.\nΠλέον, «η αντιπολίτευση πήρε τα ηνία και ο Ερντογάν υποχωρεί» σχολιάζει το σύνολο σχεδόν των αναλυτών με εξαίρεση τους δημοσιογράφους και τους ακαδημαϊκούς που πληρώνονται από την κυβέρνηση. Ο Ερντογάν μη μπορώντας πλέον να καθορίσει την ημερήσια διάταξη, αρκείται στο να απαντά στις επιθέσεις των αντιπάλων του. Οι συγκεντρώσεις της Συμμαχίας για τη Δημοκρατία δεν έχουν παλμό ούτε πολύ κόσμο. Όσοι πηγαίνουν είναι κατά κύριο λόγο φοιτητές ή καλύτερα υπάλληλοι που είναι επίσημα υποχρεωμένοι να συμμετέχουν στις συγκεντρώσεις του Προέδρου της Δημοκρατίας. Ο Ερντογάν χρησιμοποιεί κρατικούς πόρους για να κάνει την προεκλογική του εκστρατεία, κάτι που νομικά απαγορεύεται.\nΟι συγκεντρώσεις του Ερντογάν μεταδίδονται ζωντανά στα περισσότερα από τα 15 κανάλια της τηλεόρασης, δημόσια ή ιδιωτικά, αλλά οι άλλοι υποψήφιοι λογοκρίνονται. Όμως, ο μέσος τηλεθεατής τελικά βαρέθηκε τον Ερντογάν και αλλάζει κανάλι παρακολουθώντας τους τρεις ανεξάρτητους σταθμούς (Arti TV, Tele 1 και Halk TV) σύμφωνα με τις μετρήσεις της τηλεθέασης. Η ζωντανή αναμετάδοση των συγκεντρώσεων του Ερντογάν βρίσκεται συνήθως στην 20η θέση πίσω από τις επαναλήψεις επεισοδίων κάποιας σαπουνόπερας.\nΗ ολοένα και χειρότερη κατάσταση της οικονομίας είναι άλλο ένα ατού της αντιπολίτευσης. Όλες οι αγορές είναι πλέον εντελώς παγωμένες. Οι έμποροι, οι βιομήχανοι και οι επιχειρηματίες περιμένουν το εκλογικό αποτέλεσμα και η αξία της τουρκικής λίρας είναι σε ελεύθερη πτώση σε σχέση με το αμερικανικό δολάριο και το Ευρώ.\nΣε επίπεδο δημοσκοπήσεων, δε, ο Ερντογάν δεν ξεπερνά ποτέ το 45% στην πρόθεση ψήφου, που σημαίνει ότι κατά πάσα πιθανότητα δεν θα εκλεγεί από τον πρώτο γύρο, για το οποίο χρειάζεται τουλάχιστον 51%. Υπάρχει μάλιστα ο κίνδυνος να χάσει και στον δεύτερο γύρο.\nΟ άνεμος είναι ούριος για την αντιπολίτευση, λοιπόν, γεγονός που έχει ενισχύσει το ηθικό των υποψηφίων της. Εάν μάλιστα η αντιπολίτευση κερδίσει τις γενικές εκλογές της 24ης Ιουνίου από τον πρώτο κιόλας γύρο, θα αποκτήσει την πλειοψηφία στο Κοινοβούλιο και θα παραμείνει δημοφιλής και ενόψει του δεύτερου γύρου των προεδρικών εκλογών στις 8 Ιουλίου. Ο Ερντογάν κινδυνεύει να χάσει μονομιάς και την προεδρία και την πλειοψηφία στην Βουλή.\nΑναγνωρίζει και ο ίδιος αυτή την πιθανότητα και προσπαθεί να λάβει τα μέτρα του: «Έχουμε και σχέδιο Β και σχέδιο Γ», δήλωσε πρόσφατα χωρίς να δώσει λεπτομέρειες. Η αντιπολίτευση φοβάται ότι ο Ερντογάν θα κάνει απάτες την ημέρα των εκλογών. Πολλές ΜΚΟ έχουν ήδη αρχίσει να εργάζονται για να διασφαλίσουν την ασφάλεια των εκλογικών κέντρων όπως και την μεταφορά και την επικύρωση των ψηφοδελτίων.\nΚάποια μέλη της αντιπολίτευσης, οι απαισιόδοξοι, προειδοποιούν ότι αυτές οι εκλογές γίνονται υπό καθεστώς Εκτάκτου Ανάγκης και ο «φασίστας Ερντογάν» δεν θα εγκαταλείψει ειρηνικά την εξουσία εάν χάσει τις εκλογές. Πράγματι, ο Ερντογάν μπορεί να αξιοποιήσει νομοθετικά διατάγματα για να ακυρώσει για παράδειγμα τον δεύτερο γύρο των εκλογών. Το αφήγημά του μπορεί να είναι «η οικονομική κρίση» ή ακόμη καλύτερα «ο πόλεμος στην Συρία».\nΟι πρόσφατες συσπειρώσεις ένοπλων ομάδων και γκρουπούσκουλων που πρόσκεινται στον Ερντογάν, όπως «ο Ιδιωτικός Στρατός του Σαντάτ» ή το άλλο παρακλάδι των σωματοφυλάκων του, η «Αστυνομία Ειδικών Αποστολών», σε συνδυασμό με κάποιες δηλώσεις αξιωματούχων του κυβερνώντος κόμματος ανησυχούν την αντιπολίτευση. «Εάν ο Ερντογάν χάσει, υπάρχει κίνδυνος να ξεσπάσει εμφύλιος πόλεμος», δήλωσε ένας βουλευτής. Ένας άλλος προειδοποίησε στον Τύπο: «Εάν ηττηθεί ο Πρόεδρος, θα πάμε στα δάση να ψάξουμε αυτά που είχαμε θάψει»! Οι εισαγγελείς του Ερντογάν δεν άκουσαν αυτές τις απειλές.\nΥπάρχει μια πρόβλεψη, όμως, που ασπάζονται πολλοί: «Ο Ερντογάν ακόμη και να κερδίσει τις δυο εκλογές, έχει ήδη χάσει. Δεν μπορεί πια να κυβερνήσει τη χώρα!»\n* Ο δημοσιογράφος Ραγκίπ Ντουράν, με ρεπορτάζ και αναλύσεις, καταγράφει κάθε Σαββατοκύριακο στο Tvxs.gr, τις εξελίξεις στη Τουρκία. [Μετάφραση: Νίκος Λεγάκης]\nΕτικέτεςΤουρκικές Εκλογές 2018\nΟι μυστικές υπηρεσίες του Πούτιν\nΤο έχει πάει σε άλλο επίπεδο ο Ερντογάν! Δείτε το νέο επικό βίντεο του «σουλτάνου» (video)


ΕΙΜΑΣΤΕ ΕΛΛΗΝΕΣ: Θέλουν να ρίξουν την κυβέρνηση για να μην βγουν οι λίστες στην επιφάνεια; Αλλαγή στάσης Βενιζέλου: «Θα ψηφίσουμε τα μέτρα υπό προϋποθέσεις»! Θέλουν να ρίξουν την κυβέρνηση για να μην βγουν οι λίστες στην επιφάνεια; Αλλαγή στάσης Βενιζέλου: «Θα ψηφίσουμε τα μέτρα υπό προϋποθέσεις»! Είμαστε Έλληνες


Γιατί ανάβει αυτός ο γαλαξίας κάθε 114 ημέρες;\nΣυχνές και τακτικές «εκρήξεις» ηφαιστειακών εκρήξεων έχουν παρατηρηθεί σε έναν από τους γαλαξίες. Μια ομάδα επιστημόνων παρατήρησε αυτά τα ήπια ξόρκια για να προσδιορίσει ποιο συμβάν θα μπορούσε να τους προκαλέσει.\nΚάθε 114 ημέρες περίπου, ένας γαλαξίας Ανάβουν σαν πυροτεχνήματα », Περιγράφεται ΝΑΣΑ Η Υπηρεσία Διαστήματος ανακοίνωσε στις 12 Ιανουαρίου 2021 ότι μπορεί να εξηγηθεί η προέλευση αυτών των περίεργων εκρήξεων. Μια πιθανότητα είναι αυτό Μαύρη τρύπα Η κολοσσιαία μάζα στο κέντρο του γαλαξία θα μπορούσε να προκαλέσει αυτές τις ελαφριές εκρήξεις καταπίνοντας εν μέρει ένα γιγαντιαίο αστέρι στην τροχιά του.\nΗ ανακάλυψη, η οποία παρουσιάστηκε σε ένα διαδικτυακό συνέδριο της Αμερικανικής Αστρονομικής Ένωσης, αποτελεί αντικείμενο μελέτης που μπορεί να έχει πρόσβαση στην προηγούμενη έκδοση της arXiv. Οι συγγραφείς του μελετούν ένα γεγονός που ονομάζεται ASASSN-14ko, το οποίο ανακαλύφθηκε για πρώτη φορά στα τέλη του 2014. Το συμβάν συνέβη στον ενεργό γαλαξία ESO 253-3, που βρίσκεται πριν από περισσότερα από 570 εκατομμύρια χρόνια – φως από εμάς. Στο έργο τους, οι επιστήμονες αναζητούν 20 επαναλαμβανόμενες εκρήξεις αυτού του γεγονότος, το οποίο αρχικά θεωρήθηκε σουπερνόβα (καταστροφή των αστεριών).\nΩστόσο, τα δεδομένα Δείχνουν ότι το εξάνθημα εμφανίζεται σε τακτά χρονικά διαστήματα Οι ερευνητές σημειώνουν: Η υπόθεση του σουπερνόβα δεν ισχύει.\nΗ εντύπωση του καλλιτέχνη για το άστρο πλησιάζει μια μαύρη τρύπα. // Πηγή: Στιγμιότυπο οθόνης NASA Goddard YouTube\nΧρησιμοποιώντας τα διαστημικά τηλεσκόπια Swift (Neil Gehrels Swift) και το TESS (Transiting Exoplanet Survey Satellite), οι ερευνητές μπόρεσαν να λάβουν λεπτομερείς εικόνες των αναλαμπών, με διαφορετικά μήκη κύματος φωτός. Είναι σπάνιο να βλέπεις εκρήξεις όπως αυτές, με πολλά μήκη κύματος, τόσο συχνές και προβλέψιμες σε έναν γαλαξία.\nΠεριοδικές αναλαμπές φωτός\nΟρισμένοι γαλαξίες θεωρούνται ιδιαίτερα δραστικοί και ταξινομούνται ως ενεργούς πυρήνες γαλαξιών. Ένα από τα χαρακτηριστικά του είναι η έντονη φωτεινότητα που προέρχεται από αυτές τις δομές, μια λαμπρότητα που δεν είναι αστρικής προέλευσης, αλλά εξηγείται καλύτερα από την παρουσία μιας κεντρικής μαύρης τρύπας που συσσωρεύει πολλή ύλη (ομαδοποιείται σε αυτό που ονομάζουμε δίσκος αύξησης). Αυτό μπορεί να προκαλέσει τυχαίες αναλαμπές φωτός.\nREAD Στατιστικά στοιχεία για το COVID-19 | 19 Μαΐου 2021 | Το χαμένο φυλάκιο της ακτής\nΗ εύρεση τέτοιων γαλαξιών, αλλά σε μέρη όπου οι ηφαιστειακές εκρήξεις συμβαίνουν σε τακτά χρονικά διαστήματα, έχει μεγάλο ενδιαφέρον για τους επιστήμονες. Το ASASSN-14ko είναι ένα από τα καλύτερα παραδείγματα ως προς αυτό: σε 6 χρόνια συλλογής δεδομένων, το συμβάν αποδείχθηκε πολύ συνεπές στη συχνότητα των εκρήξεων. Κάθε λάμψη διαχωρίζεται περίπου 114 ημέρες και διαρκεί περίπου 5 ημέρες προτού η σταδιακή της φωτεινότητα εξασθενίσει.\n3 υποθέσεις, μία από τις οποίες είναι πιο πειστική\nΣυνολικά, αναφέρθηκαν 3 σενάρια για να εξηγηθεί η κατάσταση:\nΘα υπάρξουν αλληλεπιδράσεις μεταξύ δύο δίσκων αύξησης, που συνδέονται με δύο μαύρες υπερμεγέθεις οπές στο κέντρο του γαλαξία. Ωστόσο, αυτό το σενάριο πρέπει να πληροί τις προϋποθέσεις, καθώς οι δύο δίσκοι ενδέχεται να μην είναι αρκετά κοντά ο ένας στον άλλο.\nΤο αστέρι περνά μέσα από το δίσκο της μαύρης τρύπας κατά την τροχιά του. Ωστόσο, οι αναλαμπές πρέπει να είναι ασύμμετρες, επειδή το αστέρι θα διασχίσει το δίσκο δύο φορές, και στις δύο πλευρές της μαύρης τρύπας. Ωστόσο, εδώ, όλα τα κτυπήματα είναι τα ίδια,\nΈτσι, το πιο πιθανό σενάριο είναι ότι ένα αστέρι περνά πολύ κοντά σε μια μαύρη τρύπα και ότι οι βαρυτικές δυνάμεις ασκήθηκαν πάνω του έτσι ώστε η ροή αερίου να διαφεύγει από το αστέρι (μέρος του άστρου n). Έτσι δεν εισπνέεται). Με κάθε πέρασμα, το αστέρι χάνει τρεις φορές τη μάζα του Δία στο αέριο.\nΕάν το τελευταίο σενάριο είναι σωστό, το εξάνθημα αναμένεται να σταματήσει τελικά. Αλλά ο χρόνος είναι δύσκολο να προβλεφθεί, γιατί δεν γνωρίζουμε την αρχική μάζα που θα μπορούσε να έχει αυτό το αστέρι. Εν πάση περιπτώσει, οι επιστήμονες περίμεναν μελλοντικές εκρήξεις, στο τέλος του 2020, όταν δημοσιεύθηκε το άρθρο τους: Στη συνέχεια, διευκρίνισαν ότι σχεδίαζαν να τις παρακολουθήσουν, με την ελπίδα να κατανοήσουν καλύτερα τη φύση αυτών των γεγονότων.\nREAD 900.000 νεκροί από COVID στις ΗΠΑ. Stealth omicron πιο μολυσματικό: ενημερώσεις\nΔείτε τον κόσμο απόΚενός\nΚέντρο διαστημικής πτήσης Goddard της NASA / Chris Smith (USRA / GESTAR)\nPrevious Η Πορτογαλία θα ξεκινήσει το δεύτερο γενικό περιορισμό της την Παρασκευή\nNext Αυτοί οι φυσικοί πιστεύουν ότι έχουν παρατηρήσει μια «νέα μορφή κβαντικής ύλης».


Ιόνια Οδός, Πάτρα-Πύργος, ΤΡΑΙΝΟΣΕ οι σταρ του Ιούλη\nΟ 7ος μήνας του 2017, μπορεί να ανήκει στην καρδιά του καλοκαιριού αλλά αυτό δεν σημαίνει ότι δεν έχει πολύ ενδιαφέροντες εξελίξεις στο πεδίο Υποδομών και Μεταφορών. Διαγωνισμοί, παραδόσεις έργων, υπογραφές με νέο ιδιοκτήτη είναι τα πιο τρανταχτά γεγονότα που πρόκειται να ζήσουμε μέχρι τέλος του μήνα.\nΤο σημαντικότερο όλων είναι η παράδοση της Ιόνιας Οδού που αναμένεται με μεγάλη αγωνία από τους οδηγούς που θέλουν να τη χρησιμοποιήσουν για τις καλοκαιρινές τους διακοπές αλλά και από τους κατοίκους των περιοχών που θέλουν να βιώσουν την μεγάλη μείωση στην χρονοαπόσταση. Ο χρόνος θα μειωθεί δραστικά στο δρομολόγιο Αθήνα-Ιωάννινα σε μόλις 3 ώρες και 30 λεπτά ενώ οι αποστάσεις μεταξύ των αστικών κέντρων της περιοχής της Δυτικής Ελλάδας και της Ηπείρου θα ελαχιστοποιηθεί.\nΑνάμεσα στα σημαντικότερα γεγονότα του μήνα είναι η 7η εργολαβία για τον Αυτοκινητόδρομο Πάτρα-Πύργος που μας φέρνει στα όρια του ΒΙΠΕ Πάτρας. Η διεξαγωγή της δημοπράτησης έχει οριστεί για τις 25 Ιουλίου και το κόστος της ξεπερνά τα 35 εκατ.ευρώ. Το έργο έχει ξεσηκώσει θύελλα πολιτικών αντιδράσεων για τις καθυστερήσεις που καταγράφει και αναμένεται με μεγάλο ενδιαφέρον.\nΜέσα στον μήνα, πιθανότατα θα κλείσει και η υπόθεση της ιδιωτικοποίησης της ΤΡΑΙΝΟΣΕ με τις υπογραφές παρουσία των Πρωθυπουργών Ελλάδας και Ιταλίας. Η πώληση του 100% των μετοχών της ΤΡΑΙΝΟΣΕ στην Ιταλική Ferrovie Dello Stato Italiane είναι μία από τις σημαντικότερες αποκρατικοποιήσεις στο πρόγραμμα του ΤΑΙΠΕΔ και οπωσδήποτε μία από τις πιο δύσκολες αλλά και μακροχρόνιες.